"Rusi leteli iznad Bele kuće pokušavajući da lociraju Trampa" - Kuckaj\nPočetna/Svet/“Rusi leteli iznad Bele kuće pokušavajući da lociraju Trampa”\n“Rusi leteli iznad Bele kuće pokušavajući da lociraju Trampa”\nRobert O‘Brajen izjavio je da je Rusija za vreme letova iznad SAD u okviru Sporazuma o otvorenom nebu pratila lokacije američkog predsednika Donalda Trampa.\n“„Leteli su iznad Bele kuće i civilne infrastrukture, pratili su gde bi mogao da se nalazi predsednik: (bazu) ‘Kamp Dejvid’ ili Bedminster (mesto gdje se nalazi Trampov golf klub). Dakle, nisu se na pravi način pridržavali Sporazuma”, rekao je Savetnik za nacionalnu bezbednost predsednika SAD\nOdgovarajući na pitanje da li će Bela kuća napustiti i Sporazum o smanjenju strateškog ofanzivnog naoružanja (START-3), kao što se dogodilo sa Sporazumom o otvorenom nebu, O’Brajen je rekao da takav scenario ne smatra verovatnim, prenosi Sputnjik.\n“Rusi žele punu kontrolu nad naoružanjem, kao i mi, tako da sam oprezno optimističan povodom toga da ćemo početi da napredujemo kada je reč o START-3“, rekao je savetnik i dodao da će Amerika uskoro pregovarati s Rusijom o kontroli nad naoružanjem.\nIstovremeno, Pentagon je saopštio da će SAD razmotriti mogućnosti stavljanja na raspolaganje dodatnih fotografija ruske teritorije saveznicima nakon povlačenja iz Sporazuma o otvorenom nebu.\nRanije je “Njujork tajms“ objavio, pozivajući se na visoko rangirane zvaničnike u američkoj administraciji, da će zvanični Vašington u petak obavestiti Rusiju o izlasku iz Sporazuma o otvorenom nebu. Američki list piše da izlazak Amerike iz ovog sporazuma može da znači da američki predsednik Donald Tramp nema nameru da produži osnovni sporazum između RF i SAD o merama za dalje smanjenje i ograničenje strateškog ofanzivnog naoružanja (START 3), koji ističe 2021.\nRusija Tramp USA


Albanija menja Zakon o strancima\nTanjug 22. februara 2021. 09:34\nTIRANA – U Albaniji će se izmeniti zakon o strancima tako da će studenti sa KiM i drugih krajeva gde se govori albanski biti oslobođeni državne takse za dobijanje boravišne dozvole.\nZakon bi trebalo da bude izmenjen u toku ove godine, a očekuje se da će albanski parlament odobriti izmene zakona, koje je predložio Savet ministara, pre raspuštanja, zbog parlamentarnih izbora 25. aprila, prenosi kosovo online pozivajući se na Kohu.\nOd promena zakona, korist za građane sa Kosova je u njihovoj jednakosti sa državljanima SAD i stanovnicima država članica EU u pogledu dozvola boravka.\nStudenti sa Kosova koji studiraju u Albaniji izuzeti su od državne takse za dobijanje boravišne dozvole.\n„Građani Sjedinjenih Američkih Država, država članica Evropske unije i državljani Kosova, prilikom prvog prijavljivanja i ispunjavanja opštih kriterijuma utvrđenih u članu 36 ovog zakona, dobijaju dozvolu boravka sa rokom trajanja od pet godina“, navodi se u Nacrta zakona.\nU Skoplju ubijena dva mladja muškarca dok su sedeli u automobilu\nGradonačelnik Pule pozvao Vučića da poseti Istru i nauči nešto o…\nAtina: Protesti podrške teroristi koji štrajkuje glađu\nGradonačelnik Pule pozvao Vučića da poseti Istru i nauči…\nPeticija Petrinjskog proleća „Reci mi da…\nDritanovi za ocenu ustavnosti Zakona o slobodi veroispovesti\nKnežević i Mandić tvrde da im je ugrožena bezbednost


O osnivačima - Akademija lepih umetnosti i multimedija\nOsnivač Akademije lepih umetnosti i multimedija je Visoka škola strukovnih studija za informacione tehnologije – ITS iza koje stoje dve poznate i uspešne kompanije Comtrade i LINK group. Ove kompanije su svoj ugled stekle dugogodišnjim radom na jedinstvenom sistemu obrazovanja, a pored toga predstavljaju lidere u oblasti informacionih tehnologija.\nSamim tim, studentima Akademije lepih umetnosti i multimedija garantovano je ne samo kvalitetno umetničko obrazovanje već i sticanje najsavremenijih znanja i veština iz oblasti IT-ja. Spoj umetnosti i tehnologije predstavlja budućnost kreativnog stvaralaštva, a vi imate priliku da učite od najboljih.\nKao prva akreditovana privatna visokoškolska ust anova u oblasti informacionih tehnologija u Srbiji, ITS svojim studentima daje priliku da steknu izuzetno kvalitetno obrazovanje i prestižne sertifikate.\nPored Akademije lepih umetnosti i multimedija i ITS-a, u okviru obrazovnog sistema kompanije LINK group nalazi se još Institut za moderno obrazovanje, 8 obrazovnih institucija (ITAcademy, BusinessAcademy, InternetAcademy, Visoka škola ITEP, Savremena gimnazija i Srednja škola za IT – ITHS) i čak 17 obrazovnih servisa.\nKvalitet kompanije potvrđuju partnerstva i sertifikacije eminentnih svetskih kompanija i obrazovnih institucija: Microsoft, Apple, VUE, Prometric, Cambridge International Examinations, akreditacija Ministarstva prosvete, nauke i tehnološkog razvoja Republike Srbije.


RYCO: Mladi bi trebalo da izmene region\nTanjug 12. avgusta 2018. 10:48\nTIRANA – Povodom Međunarodnog dana mladih, generalni sekretar i zamenik generalnog sekretara Regionalne kancelarije za saradnju mladih (RYCO), Đuro Blanuša i Fatoš Mustafa poručili su u pismu da bi mladi trebalo da izmene region i da „kultura separacije“ ne služi interesima mladih.\nBlanuša i Mustafa čestitali su mladima njiohov dan i pozvali ih da učestvuju u promeni, rekavši da veruju u mlade i da „bolji region kreće sa mladima“.\n„RYCO veruje da bi mladi ljudi regiona trebalo da sudeluju u stvaranju kulture mobilnost, kulturalne razmene i pomirenja. Trebalo bi da aktivno doprinose razvoju demokratije, društvenog i ekonomskog prosperiteta i evropskih integracija u sve više otvorenom regionu Zapadnog Balkana“, poručili su Blanuša i Mustafa u svom pismu.\n„To je razlog zbog kog će RYCO fokusirati svoje programske aktivnosti na stvaranje prilika za mlade, kako bi se oni uključili u aktivnosti koje grade međusobno razumevanje i pomirenje u građanskim, društvenim, obrazovnim i sportskim domenima“, navodi se u pismu.\nRYCO poručuje da će pokrenuti i nastaviti da učestvuju u procesima donošenja odluka koje se tiču reformi.\n„Želimo da podržimo razvoj političkog i društvenog okruženja koje podstiče razmenu mladih. Kroz ovu misiju, želimo da pokažemo našu posvećenost ljudskim pravima, dostojanstvu i širenju mira koji se zasniva na međusobnom poštovanju i poverenju“, navode Blanuša i Mustafa.\nObjašnjavaju da se to neće postići isključivo kroz rad Kancelarije i traže da se i narodi i lideri regiona udruže i omoguće mladima na Zapadnom Balkanu da budu oni koji će doneti promenu.\n„Promena stiže, a Kancelarija će imati ključnu ulogu u njenom oblikovanju. Postoji značajna i rastuća potreba među organizacijama građanskog društva i unutar javnih obrazovnih institucija da se razmotre razlozi stereotipije, predrasuda, govora mržnje i radikalizaicje“, navodi se u pismu.


Izvor: NoviMagazin.rs, 18.Okt.2020, 11:03\nParović je, kako je saopštio taj pokret, ocenio da u srpskim zatvorima više nema ozbiljnih osuđenika već da se i za najteža dela dobijaju nanogice sa kojima se neretko dešava da osuđenik slobodno šeta čak i izlazi iz zemlje.\nOn je naveo da ta jučerašnja >> Pročitaj celu vest na sajtu NoviMagazin.rs << "mafijaška sačekuša" usred dana u trenutku kada se tu nalazilo više hiljada ljudi pokazuje da je situacija u Srbiji takva da su kriminalci krajnje samouvereni, osioni i sigurni da im niko ne može ništa.\nŠarac je teško ranjen na parkingu TC Ušće, a kako su objavili beogradski mediji, nepoznati napadač mu je ispalio dva metka u glavu, nakon čega se dao u beg. Šarac je u kritičnom stanju prevezen u Urgentni centar i smešten u jedinicu intenzivne nege.\n"Ovoj sačekuši prethodilo je svojevrsno plakatiranje Beograda slikama ubijenog sa porukom 'traži se', a u istom periodu dok je sada ubijeni tražen mnogi 'istaknuti članovi' navijačkih grupa bestragom nestaju o čemu se u javnosti vrlo slabo govori", kazao je Parović.\nRekao je i da se o kriminalnim klanovima u Srbiji ponovo priča šapatom slično kao što se to radilo u periodu dok su zemunski klan, Makina grupa i druge bande sejale strah i smrt ne prezajući da udare čak i na državni vrh samo da bi pokazali dominaciju.\n"Istina je da kriminalci i njihove firme dobijaju vrlo unosne državne poslove. Istina je i da kriminalci kadriraju po policiji, ministarstvima i javnim preduzećima. Tužna je istina da je vlast Srbiju pretvorila u mafijašku prćiju", zaključio je on, a saopštio Narodni slobodarski pokret Slobodari.\nPogledaj vesti o: Tržni centar Ušće


Zakon o izgradnji u neskladu sa propisima - BGnekretnine blog\nZakon o izgradnji u neskladu sa propisima\nEvropska unija, građevinske dozvole, lokalne samouprave, Ministarstvo građevine, Zakon o planiranju i izgradnji\nNovosti, Zakoni i Ugovori 003 Dec 2014\nPredlog zakona o planiranju i izgradnji u koliziji je sa nekim već donetim zakonima a ubuduće bi pri donošenju novih propisa trebalo voditi računa da se to ponovo ne dogodi, rečeno je na sastanku Ekonomskog kokusa Narodne skupštine.\nČlanovi kokusa su bili jednoglasni u zaključku da se sa predstavnicima Ministarstva građevine dogovori sastanak na kome bi se razmatrala moguća rešenja o konverziji zemljišta.\nEkonomski kokus najavio je da će u parlamentu pokrenuti inicijativu da svi novi zakoni budu usklađeni sa zakonom o planiranju i izgradnji, i u vezi s tim biće održani sastanci sa nadležnim ministarstvima.\nPoslanik Zoran Babić predložio je da Kokus bude nosilac inicijative za izmene i dopune zakona koji su u koliziji sa Predlogom zakona o planiranju i izgradnji, kao što je, na primer, zakon o energetici. Babić je obećao da će Ekonomskom kokusu dostaviti tačan spisak zakona koji su u koliziji sa Predlogom zakona o planiranju i izgradnji. On je ukazao i na problem konverzije građevinskog zemljišta, gde postoji otpor na lokalu prema ponuđenim rešenima.\n- Ponuđeno rešenje o konverziji zemljišta mora u sebi da nosi sigurnost za investitora – naglasio je Babić.\nČlan Ekonomskog kokusa Jelena Bojić navela je da je Srbija na 185. mestu od ukupno 189 država po brzini izdavanja dozvola za gradnju, jer taj postupak u našoj zemlji traje 269 dana, a primera radi Makedonija je na 89. mestu, koja te dozvole izdaje elektronski.\nTrošak za izdavanje građevinske dozvole u Srbiji trenutno je pet puta veći nego u zemljama EU i čak do 20 puta skuplji nego u zemljama OECD-a, a od 2008. u našoj zemlji je zabeležan i pad u broju izdatih dozvola. U Srbiji oko 90 odsto troškova za dobijanje građevinskih dozvola odlazi na komunalno opremanje zemljišta, što je preterano, a veliki deo problema u izdavanju dozvola odnosi se na urbanističke planove, koji su ili nekompletni ili ih uopšte nema, ocenjeno je na sastanku.\nInvestitor je do sada bio u situaciji da ode na 15 šaltera da bi pribavio potrebne dozvole, a po novom zakonu o planiranju i izgradnji sve to će moći da obavi na jednom šalteru i ukoliko bude nekih problema imaće pravo da tuži nadležnu službu državnim institucijama, rečeno je na prezentaciji tog zakonskog predloga.\nU Skupštini Srbje započeta je rasprava o Predlogu zakona o planiranju i izgradnji i u tom aktu je predloženo smanjenje broja procedura, i da se umesto lokacijske dozvole, kao upravnog akta, izdaju lokacijski uslovi, kao javna isprava. Na nivou Republike, pokrajina i lokalnih samouprava biće određen organ ili služba koja će sprovoditi objedinjenu proceduru za izdavanje lokacijskih uslova, građevinske dozvole, prijavu radova i izdavanje upotrebne dozvole.\nPrema predlogu tog zakona, građevinska dozvola odobravaće se za najviše 28 dana, pri čemu će se lokacijski uslovi davati u roku od 23 dana od podnošenja zahteva, građevinska dozvola za tri dana, potvrda o prijavi radova odmah, a upotrebna dozvola za tri dana. Sva dokumenta u vezi sa izdavanjem lokacijskih uslova pribavljaće nadležne službe, a ne kao do sada investitor.


Dacia Sandero 1.6 8v vs Subaru Justy 1.0 - AutoManijak\nPOČETNA strana :: poređenje :: Dacia Sandero 1.6 8v vs Subaru Justy 1.0\nČinjenica da je Dacia dostavljen na Euro NCAP (European New Car Assessment Programme) testiranje, za razliku od konkurenta, predstavlja tek utešnu nagradu, s obzirom na 3 razočaravajuće zvezdice za bezbednost koje su mu dodeljene. Osim toga, dobro bi bilo pažljivo ispitati i ostale činjenice vezane za bezbednost. Oba vozila predstavljaju gradski automobil, što u principu znači ne tako dobru poziciju kada je u pitanju bezbednost, ali nam to ne pomaže preterano da se odlučimo za jedno od njih. Povrh toga, ukoliko govorimo o masi vozila - podatku koji ne možemo isključiti iz priče, rumunski automobil nudi popriličnu razliku od 14% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, rumunski automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Stvari se nastavljaju u istom smeru, jer Dacia pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, u moru sličnih, a opet toliko različitih vozila.


Ekspedicija Inex filmDatum: Subota, 17. septembar 14:00 to Subota, 24. septembar 0:00Mesto: Prostorije napuštenog kinematografskog preduzeća “Inex film”Adresa: Višnjička 76, BeogradEdukativni deo festivala činiće radionice grafita, izrade skupltura od recikliranih materijala, izrade instalacije od selotejpa i tribine o grafitima, dok će poslednji dan, u subotu 24.septembra u 16.00 nastupiti domaći bendovi Repetitor, Stuttgart Online i Kriške.\nPosetioci će pored osnovnog programa moći da pogledaju i izložbu fotografija napuštenih prostora “Goli otok”, zatim seriju oslikanih grafita-murala “Domaći džem od grafita” nastalih na istoimenim radionicama u okviru festivala “Belgrade Rolling”, kao i video instalaciju “Treshold”.\nU subotu, 24.septembra od 14.00 do 20.00, svi prisutni moći će da “odigraju stare hitove” i vrate se u period kada su prve kompjuterske igrice vladale našim slobodnim vremenom. “Prince of Persia”, “Prehistorilk”, “NBA jam”, “Blues Brothers”, “Qbasic Gorillas” – samo su neke od popularnih igrica koje će vas vratiti u vreme detinjstva i podsetiti na bezbrojne noći pred monitorom.\nProgram festivala počinje već tradicionalnom dvodnevnom akcijom čišćenja i uređivanja prostora, koje se održavaju pred svaki događaj u ovom prostoru od marta 2011. godine i tokom kojih je većina prostorija na površini od preko 1.400 m2 očišćena i “oslobođena” za rad i kreativnu produkciju.\nCelokupan program festivala “Umetnost i lopate” je otvorenog karaktera a ulaz je besplatan. Projekat je finansiralo Ministarstvo omladine i sporta u okviru projekta “Mladi su zakon” kog kao resurs centar za teritoriju grada Beograda, sprovodi Program za mlade Građanskih inicijativa. (DuB)\n(14.00 – 20.00) Radna akcija “Lopate pred umetnost”\n(10.00 – 20.00) Radionica “Fresh trash”\n(14.00 – 20.00) Radionica “Trakcija”\nGoli Otok, 2008-2011.Video instalacija “Treshold” (21. septembar)Domaći džem od graffita (23. septembar)Tagovi: Inex filmRadna akcijaFacebookTwitterGoogle+


Karakajci pred vratima baraža\nutorak, 03 jun 2014 08:33\nEkipa Radničkog iz Karakaja, i pored poraza /0:3/ od Mladosti u Bogutovu Selu u 25. kolu Druge lige Istok, nalaze se pred istorijskim uspjehom.\nProšle godine, Karakajci su prvi put ušli u Drugu ligu, a sada im se pruža prilika da se plasiraju u baraž za popunu Prve lige Republike Srpske.\n- Dobre igre tokom čitavog prvenstva, omogućili su nam da se plasiramo na drugo mjesto na tabeli i da pokušamo u duelu sa drugoplasiranim timom iz Druge lige grupa, Zapad, borimo se za učešće u baražu za popunu Prve lige Republike Srpske. Bila bi to nagarada za dobre igre i uloženi trud igrača, stručnog štaba i uprave kluba. Nadamo se da ćemo savladati ekipu Proletera iz Dvorova u zadnjem kolu prvenstva i izboriti se za istorijski uspjeh kluba, rekao nam je Nenad Blagojević, predsjednik Radničkog iz Karakaja.\nNema sumnje da će na igralištu u Karakaju u sredu doći veliki broj ljubitelja fudbala iz Zvornika i okoline da pomogne igračima Radničkog da se bore za učešće u baražu za popunu najelitnijeg ranga takmičenja u Republici Srpskoj.


Policija još traga za napadačem koji je nožem izbo sedam ljudi na Trgu Republike – Nadlanu.com\nObjavljeno 1. jan 2013. / 17:50:45\nU policiji za B92 kažu da potragu za napadačem otežava to što od očevidaca i žrtava nisu dobili potrebne informacije, jer su bili pod dejstvom alkohola.\n“Uzrok nastanka ovako teškog incidenta je ad hok prepirka oko potpuno beznačajne stvari, ali nije teško zaključiti da su alkohol i narkotici ta dodatna snaga koja od poslednjih kukavica napravi siledžije. Rasvetljavanje je prioritet, ali biće teško, pošto smo mi sinoć nismo mogli da obavimo kvalitetan razgovor sa bilo kim usled alkoholisanosti velikog broja prisutnih“, kaže Vlastimir Vulekić iz Uprave kriminalističke policije.\nU Urgentni centar je primljeno sedam osoba sa ubodnim ranama, rekao je direktor Urgentnog centra Zlatibor Lončar.\n“Za vrlo kratko vreme, za nekih pola sata svih sedam ljudi su bili u Urgentnom centru, gde su zbrinuti, od toga petoro zadržano, troje na opštoj hirurgiji i dvoje na vaskularnoj i oni su jutros stabilni“, rekao je Lončar.\nMeđu povređenima su i dvojica državljana Tunisa i petorica državljana Srbije, izjavio je šef smene u komandno-operativnom centru policijske uprave za grad Beograd Goran Stamenković.\nKako pišu banjalučke Nezavisne novine, među povređenima je i novinar Radio-televizije Republike Srpske Krešo Sekulić.\nU Urgentnom centru u Beogradu je rečeno da je Sekulić operisan i da se nalazi na intenzivnoj nezi u Drugoj hirurškoj klinici.\nTunišani su zadobili ubodne rane u stomak i leđa, a svi povređeni su muškarci i hirurški su zbrinuti.\nGoran Stamenković iz beogradske policije je agenciji Tanjug rekao da, prema podacima kojima raspolaže, niko nije životno ugrožen, a da su ubodne rane u stomak zadobili D.Veselinović, L. Ilić i Đ. Kolarević. Na kućno lečenje pušten je Dario Popović, koji je zadobio lakšu telesnu povredu – ubodnu ranu u butinu, dok su ostali zadržani na bolničkom lečenju, dodao je on.\n“Pojačane policijske snage angažovane su na pronalaženju napadača i najverovatnije je reč o neuračunljivoj osobi. Dobili smo opis lica koje je izbolo nožem posetioce, ali trenutno gužva na organizovanom dočeku usporava potragu“, rekao je sinoć Stamenković za Tanjug.\nPrema njegovim rečima, napadač “nije išao okolo i vitlao nožem”, već je ubadao prolaznike na koje je naišao, a da to drugi učesnici u novogodišnjem slavlju nisu ni primetili.\nPored toga, dogodilo se još nekoliko tuča po gradu, ali one nisu bile sa težim posledicama i, kako je naglasio Goran Stamenković, da se nije dogodio incident kod Narodnog pozoprišta, novogodišnja noć bi prošla idealno.


Vučić sa šefom Misije OEBS-a u Srbiji Andreom Oricijem - Radio televizija Pančevo\nPredsednik Republike Srbije Aleksandar Vučić sastao se danas sa šefom Misije OEBS-a u Srbiji Andreom Oricijem sa kojim je razgovarao o programskim aktivnostima Misije koje se odnose na vladavinu prava, reformu policije, demokratizaciju društva, a posebno na oblast medija.\nPredsednik Vučić je zahvalio ambasadoru Oriciu na doprinosu Misije OEBS-a reformskim procesima u Srbiji, spremnosti da pomognu u izradi nove medijske strategije i pruže podršku poboljšanju medijske situacije u našoj zemlji kroz najbolje primere evropskih iskustava. On je naglasio da treba nastaviti rad na daljem unapređenju medijskog ambijenta kroz inkluzivan proces koji uključuje sve zainteresovane strane.\nAmbasador Oricio je pohvalio rad na izradi medijske strategije i istakao da je zadovoljan konstruktivnim pristupom radne grupe, koja je u zadatom roku poslala prvi predlog Medijske strategije na javnu raspravu održanu u Novom Sadu 17. decembra ove godine. On je naglasio da, koliko je važno da novinari imaju slobodu izražavanja, toliko je važno da odgovorno i profesionalno obavljaju svoj posao i poštuju novinarski kodeks.\nIvana Bogdanovski 28. septembra 2021. 28. septembra 2021.


BiH /Bavaria 0,0 % za 100 % podršku Zmajevima / Radio Sarajevo\nFoto: Promo/Bavaria 0,0 % za 100 % podršku Zmajevima\nBiH / Bavaria 0,0 % za 100 % podršku Zmajevima\n06. 06. 2019. u 13:16:00 Promotivni tekst\nBavaria, kao ponosni sponzor Nogometnog saveza BiH i oficijelno pivo reprezentacije BiH, vjeruje u kvalitet bh. nogometaša te očekuje pobjede na predstojećim kvalifikacijskim utakmicama Europskog prvenstva 2020.\nKako bi pružili svesrdnu podršku u izazovima koji očekuju bh. reprezentativce na utakmicama protiv ekipa Finske i Italije, iz Bavarie najavljuju nastavak kampanje pod sloganima „Ja bih pobjedu“ i „Bavaria 0,0 % za 100 % podršku Zmajevima“.\n„Cijenimo jedinstvo, predanost, kvalitet i strast bh. reprezentacije, jer su to vrijednosti na kojim temeljimo naše poslovanje. Želimo da pomognemo u osiguranju dobrobiti bh. društva i da pružimo podršku sportu, Nogometnom savezu BiH i bh. nogometnoj reprezentaciji, koja danas okuplja najbolje evropske i svjetske nogometaše. Cilj nam je kroz nastavak već prepoznatljive kampanje povezati igrače i navijače, jer su upravo navijači 12. igrač Zmajeva“, kazao je Vladimir Rosić, menadžer izvrsnosti brendova i potrošača Molson Coors BH, zvaničnog distributera branda Bavaria.\nBavaria, kao internacionalni brand sa 300 godina tradicije, zadovoljava i poštuje potrebe svojih potrošača, te u svojoj ponudi nudi kako alkoholno, tako i bezalkoholno pivo.\nTrenutna kampanja, kroz koju podržava sport i buduće uspjehe bh. reprezentativaca, predstavlja Bavaria 0,0 % alkohola (bezalkoholno lager pivo). Cilj je ponuditi premium lager pivo različitim skupinama potrošača, kako bi upotpunili pobjede Zmajeva.\nBavaria u procesu proizvodnje bezalkoholnog piva ne stvara alkohol niti u jednoj fazi proizvodnje, što rezultira okusom jedinstvene punoće sa garantovanih 0,0 % alkohola. Bavaria 0,0 % alkohola sastoji se od čiste mineralne vode sa vlastitog izvora pivare u Holandiji, najkvalitetnijeg hmelja, te slada koji potiče iz vlastite sladare.\nPoželite sreću Zmajevima u predstojećim utakmicama i nazdravite novim uspjesima uz Bavaria 0,0 %!\nSvoje utiske tokom utakmica bh. reprezentacije podijelite na društvenim mrežama uz hashtag #jabihpodjedu i #timkojisepamti\nTagovi: Zmajevi nogomet reprezentacija sponzorstvo Bavaria\nEuro 2020 / Pjanić uoči putovanja u Finsku: Sa tri boda lakše na Evropsko prvenstvo\nEuro 2020 / Pogledajte atmosferu sa Sarajevskog aerodroma uoči odlaska Zmajeva u Finsku\nPriznanja / Bivši kapiten Zmajeva ušao u jedan od UEFA-inih komiteta


Grupa socijalista i demokrata u EP: Izveštaj zanemario kršenje vladavine prava u Srbiji - European Western Balkans\nAutor EWB 20. 10. 2021.\nBRISEL – Poslanici grupacije Socijalista i demokrata u Evropskom parlamentu, na čelu s hrvatskim poslanikom i izaslanikom za proširenje na zapadnom Balkanu Toninom Piculom, kritikovali su danas izveštaj komesara Evropske komisije za proširenje Olivera Varheljija, jer se u njemu zanemaruju podaci o kršenju ljudskih prava i vladavine prava, posebno u Srbiji, prenosi FoNet.\nKako je saopšteno iz Piculinog kabineta, oni su na sednici Odbora za spoljne poslove u Strazburu ocenili da se u izveštaju Varheljija zanemaruje važnost vladavine prava, posebno u Srbiji.\n„Uprkos našoj podršci proširenju, mora biti jasno kako nikad nećemo činiti kompromise u pogledu vladavine prava i demokratije. Izveštaji komesara Varheljija su zabrinjavajući jer pokazuju spremnost da se zanemari važnost vladavine prava, posebno u Srbiji. Na taj način, ne samo da se potkopava verodostojnost Unije u regionu, već se ide na ruku onima koji su protiv proširenja“, rekao je Picula.\nSocijalisti i demokrate ističu Sve zemlje kandidatkinje koje žele članstvo u EU moraju poštovati osnovna ljudska prava i braniti vladavinu prava i slobodu medija, kao i boriti se protiv korupcije.\nSocijalisti i demokrate su istakli važnost verodostojne perspektive proširenja za zemlje kandidate za članstvo u Evropskoj uniji i kritikovali članice EU zbog odbijanja da počnu pregovore o pristupanju sa Severnom Makedonijom i Albanijom.\n„Ostajemo najuporniji zagovornici proširenja u Evropskom parlamentu. Zato nas je razočarao ishod bledskog Samita o zapadnom Balkanu i izostanak inicijative članica. Finansijski paket bio je odlična vest, ali potrebno je daleko više političkog angažmana i posvećenosti”, rekao je Picula Varheljiju tokom sednice Odbora za spoljne poslove Evropskog parlamenta, navodi se u saopštenju iz Piculinog kabineta.\nOn je dodao i da bi EU morala da ispoštuje vlastite obveze i sačuvati verodostojnost i konačno isporučiti što obećano Severnoj Makedoniji i Albaniji i započeti s njima pregovore, i početi sprovoditi režim bez viza s Kosovom.\nEvropski parlamentIzveštaj EKS&DSrbijaTonino PiculaVladavina prava\nŠta su ključni nalazi izveštaja Evropske komisije o Srbiji?\nVučić o izveštaju Evropskog parlamenta: Pravda i moral na strani Srbije\nEWB 15. 06. 2022.\nVanredni izbori na Kosovu najverovatnije u septembru


Vlada RS odbila Slovence i prodala avion Ristiću, cijena tajna - TPtimes.news\nVlada RS odbila Slovence i prodala avion Ristiću, cijena tajna\nVlada Republike Srpske je i drugi državni avion, Cessna 525, prodala kompaniji „Tehnički remont“ Bratunac (TRB), saznaje portal CAPITAL. Plan je bio da se letjelica proda u maju na licitaciji, za najmanje 1,86 miliona KM, ali u Vladi kriju po kojoj je cijeni na kraju avion prodat. Slovenci dali ponudu koju je Vlada odbila\nCAPITAL je objavio krajem aprila da je Vlada odlučila da proda avion Cessna 525, godinu i po dana nakon što je kupila novi od 19 miliona KM.\nRiječ je o jednom od dva aviona u vlasništvu Republike Srpske koji je od marta prošle do marta ove godine imao 40 letova prema brojnim evropskim destinacijama, o čemu smo pisali u tekstu „Stotinu letova aviona Srpske u pandemiji – Privatno u Prag, Solun, Beč, Krf, Lugano… (SPISAK)“.\nNakon toga je smanjen broj letova sa Cesnom 525, a licitacija za prodaju aviona bila je zakazana za 19. maj ove godine.\n„Ukoliko se ne proda na prvoj, biće zakazana druga licitacija, a ako se ni na toj ne nađe kupac, avion će biti prodat neposrednom pogodbom“, bilo je definisano oglasom o prodaji aviona.\nKako saznajemo ponudu da avion kupe po početnoj cijeni dostavili su Slovenci, ali je ista odbijena.\nS obzirom na to da su ostali bez jedne letjelice, novi avion Vlade Srpske „Cessna Citation CJ4“, koji je Srpska 2019. godine kupila za 19 miliona maraka, redovno je u pogonu, a tokom oktobra letio je više puta.\nŠest puta su bile najčešće rute Banjaluka-Beograd-Sarajevo-Banjaluka ili samo od Banjaluke do pomenuta dva grada i nazad.\nZanimljiv je let 19. oktobra iz Bajaluke u Varšavu, pa za Beograd i nazad u Banjaluku, kao i 22. oktobra isto iz Banjaluke za Varšavu i nazad.\nLet je obavljen i 23. oktobra iz Banjaluke u Beograd, što se poklapa sa sastankom srpskog člana Predsjedništva BiH Milorada Dodika i predsjednika Srbije Aleksandra Vučića.\nTakođe, iz Banjaluke za Sarajevo je registrovan let 28. oktobra, a poznato je da je Dodik taj dan posjetio Pale gdje je zasijedao Glavni odbor SNSD-a.\nZanimljivo je da su, nakon što je CAPITAL u martu objavio listu više od stotinu letova avionima Srpske, ubrzo uklonjeni podaci sa sajtova radara koji prate i registruju letove, najvjerovatnije po zahtjevu iz Vlade.\nGdje je letio novi avion u prvoj godini pandemije možete pogledati u nastavku:\nPrevious articleDva bankomata rano jutros raznesena plinskim bombama u Novom Travniku\nNext articleDržavnim službenicima u FBiH će biti povećane plate, 10 posto pred izbornu godinu


UNHCR donirao MUP-u 15 daktiloskopskih sistema – Balkanekspresrb.rs\nUNHCR donirao MUP-u 15 daktiloskopskih sistema\nMinistar unutrašnjih poslova u Vladi Republike Srbije Aleksandar Vulin i šefica Predstavništva Visokog komesarijata UN za izbeglice (UNHCR) u Srbiji Frančeska Boneli prisustvovali su danas primopredaji 15 daktiloskopskih sistema, koje je UNHCR donirao MUP-u.\nVulin je, nakon primopredaje i prezentacije opreme na Aerodromu „Nikola Tesla” u Beogradu, istakao da je UNHCR jedan od najznačajnijih partnera Srbije u borbi sa posledicama migracija.\nMigracije nisu samo problem Srbije. Svi migranti koji se nađu na našoj teritoriji moraju da budu zaštićeni, ali i na odgovarajući način registrovani, ukazao je on i naglasio da naša zemlja, iako nije članica „Eurodaka“, ispunjava sve procedure kao da jeste.\nPrema njegovim rečima, migranti kada dođu na teritoriju Srbije po pravilu nemaju ili imaju malo dokumenata i vrlo često se osnovano može postaviti sumnja u vrednost i kvalitet tih dokumenata.\nUpravo je zato, kako je objasnio, ovakva donacija veoma važna, jer uz pomoć nje možemo da registrujemo ljude i da te informacije delimo sa međunarodnom zajednicom, našim partnerima, da bismo svi znali ko su ljudi koji se nalaze na našoj teritoriji.\nMinistar je, iskazavši zahvalnost UNHCR-u na doniranoj opremi, rekao da je ova organizacija uvek bila spremna da pomogne i da prepozna naše potrebe.\nSrbija je pouzdan i transparentan partner, koji ispunjava dogovor i vodi računa o pravima ljudi koji se nađu na njenoj teritoriji, ponovio je on i podsetio na to da je kroz našu zemlju prošlo milion migranata i da gotovo nije bilo nijednog incidenta, za razliku od većine drugih zemalja.\nTo je zbog toga što ih tretiramo kao ljude koji imaju pravo na dostojanstvo i što se u ovoj zemlji poštuju zakoni i zato, zahvaljujući UNHCR-u, možemo da kažemo da smo uspešni u borbi sa posledicama migrantske krize, objasnio je Vulin.\nBoneli je prenela zahvalnost Vladi i MUP-u za više od četiri decenije uspešne saradnje, ukazavši na to da se ove godine obeležava 45 godina prisustva Agencije UN za izbeglice u Srbiji.\nOna je istakla zadovoljstvo činjenicom da ova organizacija može da pomogne resornom ministarstvu u daljem unapređenju nacionalnog sistema azila u pravcu dodele izbegličke zaštite svima kojima je ona potrebna, putem pravičnih i efikasnih azilnih postupaka i mogućnosti naturalizacije izbeglica koje bi želele da ostanu u Srbiji.\nPrema njenim rečima, pristup teritoriji prvi je i najvažniji uslov za zaštitu izbeglica, bez čega nema ni međunarodne zaštite.\nAgencija UN za izbeglice je, kako je navela, odlučno posvećena nastavku odlične saradnje sa Ministarstvom unutrašnjih poslova i spremna je da i ubuduće podrži njegove napore da obezbedi zaštitu izbeglicama.\nUNHCR ima i uvek će imati konstruktivnu ulogu u upravljanju mešovitim migracijama, u skladu sa međunarodnim standardima, koji uključuju pristup teritoriji i azilnoj proceduri, zaključila je Boneli.\nСрбија 19. на свету по родној равноправности


HP F6V24AE ketridž cena, cene Srbija, prodaja Beograd Novi Sad Niš\nHP F6V24AE ketridž cene\n- F6V24AE - HP Cartridge No.652, tri-color, 200 pages... specifikacija\ncena od 1.232,00 do 2.931,00 din | prodavnica (14)\nF6V24AE - HP Cartridge No,652, tri-color, 200 pages\nEPonuda nije internet prodavnica već Vam omogućava da brzo i lako nađete HP F6V24AE ketridž po najjeftinijoj ceni. Naš cilj je da kupci budu što bolje informisani o ponudi HP ketridž F6V24AE na tržištu Srbije. Vrlo lako nalazite željeni proizvod za kategoriju Ketridži cene, ne morate da lutate od sajta do sajta za HP Ketridži, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP F6V24AE ketridž sa PRODAVCEM. EPonuda ne može da garantuje potpunu tačnost specifikacije i slika za HP F6V24AE ketridž. Pre kupovine, podatke za HP ketridž F6V24AE proverite na sajtu PROIZVOĐAČA.


Grim: Boris Tadić je daleko prihvatljiviji kandidat za Sjedinjene Države i Zapad\nKako se u Vašingtonu tumači pobeda Borisa Tadića na predsedničkim izborima u Srbiji bilo je prvo pitanje koje je kolega Branko Mikašinović postavio spoljnopolitičkom analitičaru vašingtonskog lista ”The Politico”, Rajanu Grimu.\nGRIM: Interesantno je da je ishod predsedničkih izbora u Srbiji bio bez većeg odjeka u američkim medijima, što se ogleda i u šturoj informaciji na kraju političkog segmenta uticajnog ”Vašington Posta”. S druge strane, imate ohrabrujuće i pozitivno reagovanje američkog Stejt departmenta, koji izborom Tadića naglašava evropsku budućnost Srbije i nastavak produktivne saradnje dve zemlje. Dakle, u jeku možda najdinamičnijih i kontroverznih američkih predsedničkih izbora, a u svetlu super utorka, spoljnopolitička pitanja, uključujući i rat u Iraku, su sekundarna u odnosu na ekonomska pitanja, pa i reagavanje na ishod presedničkih izbora u Srbiji. Medjutim, da je Vašington uznemiren ili nezadovoljan ishodom izbora u Srbiji, reagovanje bi bilo daleko izraženije i opširnije. Ta činjenica ukazuje da su SAD zadovojne statusom kvo i izborom Tadića i da smatraju da će biti diplomatskih borbi, posebno u pogledu Kosova, ali ne i nasilja ili vojnih sukoba u tom regionu.\nGLAS AMERIKE: Da li Vašington smatra Tadića boljim izborom imajuće u vidu gledišta Zapada u pogledu proglašenja nezavisnosti Kosova?\nGRIM: Tadić je daleko prihvatljiviji kandidat za SAD i Zapad, pošto bi radikalniji protivnik, poput Nikolića, mogao da izazove regionalnu tenziju i nemire, kao i moguće oštrije angažovanje Rusije, pa i Kine, što bi izazvalo veliku zabrinutost u samom vrhu administracije, kako zbog mogućih regionalnih tenzija, tako i zaoštravanja odnosa sa Rusijom i Kinom, što administracija želi da izbegne.\nGLAS AMERIKE: Izborom Tadića Srbija je odabrala, kako ovdašnji mediji tvrde, evropski put. Da li bi neka oprečna gledišta izmedju predsednika i premijera Srbije mogla da zaoštre situaciju u samoj Srbiji, pa i u odnosima Beograda sa Briselom i Vašingtonom?\nGRIM: U spoljnoj politici SAD će biti prvenstveno fokusirane na Irak, dok je Balkan od drugorazrednog značaja. Evropska unija će u tom regionu verovatno igrati sve značajniju ulogu. Interesantno je da bi Vašington sada, nakon izobra Tadića, mogao da ublaži svoju podršku nezavisnosti Kosova, izmedju ostalog i zbog mogućeg otcepljenja Kurda, koje bi se odrazilo bar na tri zemlje Tursku, Irak i Siriju. SAD bi to želele da spreče po svaku cenu, kao i eventualne reperkusije koje bi proglašenje nezavisnosti Kosova moglo da izazove u Evropi i širom sveta. (UBACI) Nezavisnost Kosova bi takodje mogla da dovede do zaoštravanja odnosa Vašingtona sa Srbijom, a indirektno i sa Rusijom i Kinom. Ona bi takodje donekle komplikovala odnose Beograda sa Evropskom unijom i daleko više približila Srbiju Rusiji u svakom pogledu, pa i vojnom.


Raša Popov u „Sputnjik intervju“ o rusožderstvu i drugim sportovima - Sputnjik Srbija\n18:28 16 Jun 2021\n18:31 28.08.2016 (osveženo 18:40 28.08.2016) Preuzmite kraći link\nOlimpijske igre su završene, ali se druge igre nastavljaju, od velikih i sitnih političkih do svakodnevnih, životnih. Sa Rašom Popovim razgovaraćemo o tome da li olimpijski duh u svetu može da preživi mimo Olimpijskih igara?\nGovorićemo i o zategnutim odnosima velikih sila, pritiscima na Rusiju i šteti koju su pretrpeli sportisti te zemlje, ali i o njegovim porodičnim vezama sa Rusima i Rusijom.\nUporedićemo novinarstvo danas sa vremenom kada se intenzivno bavio tim poslom.\nPotražićemo i odgovore na pitanja kakav je osećaj dobiti nagradu za životno delo u zemlji koja svoje velike ljude prepozna tek kada odu sa ovog sveta.


U sportskoj hali palo je Kraljevićevo iz Kačareva, a konačni rezultat utakmice 7. kola Futsal lige Vojvodine odigrane u petak, 10. novembra 2017. godine bio je 10:3 (2:1) za domaću ekipu.\nMada rezultat na poluvremenu nije obećavao takvu rapsodiju u drugom delu igre, momci trenera Dalibora Maglajčevića pružili su blistavu partiju koja je bila dovoljna za ubedljiv trijumf nad klubom koji se pre ovog susreta nalazio tik ispod njih na prvenstvenoj tabeli.\nGolovi su raspoređeni na čak pet igrača, a već po običaju, najefikasniji bio je Siniša Đukić koji je pet puta bušio mrežu Kraljevićeva, dva puta se radovao Miloš Pokrajac, dok su se jednom u strelce upisali Zoran Arđeljan, Labud Mušikić i Miloš Marjanac.\nSrbobranci su se već popeli za jednu poziciju i sada pored njihovog imena na ligaškoj lestvici stoji broj tri. Bodovno su izjednačeni sa Bečejom (18), a lider Kruna iz Novog Sada beži im svega jedan korak.\nSa ekipom Bečej 2003 će upravo i odmeriti snage momci u crvenim dresovima, jer je njihov okršaj na programu u petak, 17. novembra od 19 časova i 45 minuta.


Ovom činu prethodilo je pismo Svetog sinoda MPC u kome je navedeno da ova dosad nepriznata verska zajednica prihvata autonomiju koju joj je dodelio Sabor SPC još 1959. godine. Arhijereji iz Makedonije, pritom, izrazili su nadu da će SPC bratoljubivo rešavati i rešiti i pitanje njenog konačnog kanonskog statusa, posle čega bi došlo "svepravoslavno saglasje i njegovo prihvatanje".\nPrijemom Makedonaca u dugo čekani kanonski zagrljaj, SPC je stvorila formalne uslove za razgovore o konačnom statusu pravoslavne crkve u Severnoj Makedoniji. Posle povratka MPC u opštevažeći kanonski poredak, kako i potvrđuje najviše telo Srpske crkve, ovaj zahtev za Patrijaršiju u Beogradu više nije sporan:\n- Vaspostavljanjem jedinstva na kanonskim osnovama i pod uslovima važenja kanonskog poretka na čitavom području SPC, dijalog o budućem i eventualno konačnom statusu eparhija u Severnoj Makedoniji ne samo da je moguć nego je i celishodan, legitiman i realan. Sabor sa radošću i blagodarnošću Gospodu pozdravlja prihvatanje opštepriznatog kanonskog statusa iz 1959. godine. Pošto su ovim uklonjeni razlozi za prekid bogoslužbenog i kanonskog opštenja, izazvani jednostranim proglašenjem autokefalnosti 1967. godine, vaspostavlja se puno liturgijsko i kanonsko opštenje - navedeno je u saopštenju Sabora SPC.\nSrpska patrijaršija javno se obavezala da će se u dijalogu o budućem i eventualno konačnom kanonskom statusu MPC rukovoditi "samo i isključivo eklisiološko-kanonskim i crkveno-pastirskim načelima, merilima i normama, ne mareći za realpolitičke, geopolitičke, crkvenopolitičke i druge slične datosti ili za jednostrane inicijative i ne podležući ničijim uticajima ili pritiscima".\nSabor je, povodom rešavanja makedonskog raskola, najavio i da SPC nema nameru da posle rešavanja statusa novu sestrinsku crkvu uslovljava ograničavajućim klauzulama u pogledu opsega njene jurisdikcije u matičnoj zemlji i dijaspori.\nOvakvim raspletom, ugrubo govoreći, posle pune dve decenije, ostvario se nikad primenjeni Niški sporazum, koji je nepriznatoj crkvi u Skoplju nudio sve osim apsolutne samostalnosti - autokefalije. Ponuda za prevazilaženje problema koja je podrazumevala kompromis u vidu najšire autonomije i načelne kanonske pripadnosti SPC bila je sve vreme na stolu, ali makedonska strana nikada dosad nije pokazala istinsku želju da je prihvati. Posle više godina lutanja MPC između Vaseljenske patrijaršije, "majčinstva" Bugarske pravoslavne crkve i posredništva Moskovske patrijaršije, došlo je do poklapanja stavova dve strane.\nDa je kompromis na vidiku, objavio je na Đurđevdan vladika zvorničko-tuzlanski Fotije, da bi svega koji dan kasnije snažno odjeknulo krnje priznanje MPC od strane patrijarha vaseljenskog Vartolomeja, ali uz jasan putokaz da je jedina prava adresa za rešavanje pitanja crkve u Makedoniji, ipak, Beograd i SPC. Istovremeno, pojavile su se informacije o nezvaničnim razgovorima koji su nedavno vođeni u Nišu, između predstavnika SPC i MPC, kada je napravljena skica budućeg raspleta ovog balkanskog crkveno-političkog klupka.\nZa istoričara i poznavaoca crkvenih prilika Aleksandra Rakovića jučerašnja saborska odluka SPC potvrda je da, posle želje i molbe MPC da uspostavi svoj kanonski status, više ne postoje prepreke za jedinstvo.\n- Spc je izašla u susret makedonskoj jerarhiji i potvrdila autonomiju makedonske crkve iz 1959. Time su se Makedonci vratili u okvir Srpske crkve - kaže Raković. - Nažalost, MPC se, na zahtev Vaseljenske patrijaršije, nepotrebno odrekla svojih eparhija u rasejanju i nekoliko stotina hiljada vernika. Srećom, verujući makedonski narod može ubuduće svoje duhovne potrebe da ostvaruje pod okriljem eparhija SPC u dijaspori.\nMakedonski crkveni raskol, režiran u okviru komunističkog nacionalnog inženjeringa, rođen je 1967. godine, kada su arhijereji tamošnjih eparhija na crkveno-narodnom saboru proglasili nezavisnost od Srpske patrijaršije. Pravoslavna crkva u Makedoniji od tada je živela svoj izolovani nekanonski život, izopštena od celog pravoslavnog sveta i bez ikakvih prava sa ostalim crkvama. Ovakvo stanje trajalo je sve do 2002. godine, kada je zalaganjem pokojnog vladike niškog Irineja, potonjeg srpskog patrijarha, došlo do kompromisa, koji zbog pritiska makedonskih političara i stranih ambasada nikada nije zaživeo. Ipak, SPC je po njegovim odredbama formirala autonomnu Pravoslavnu ohridsku arhiepiskopiju, sa vladikom Jovanom (Vraniškovskim) na čelu, koja je uprkos progonima i srazmerno malim brojem vernika i hramova, dve decenije bila jedina kanonska crkva na makedonskom tlu.\nIME - SA GRCIMA\nNAJVIŠE telo Srpske patrijaršije, osim što je najavilo da u slučaju pozitivnog ishoda budućih razgovora o konačnom statusu neće postavljati nikakve prepreke makedonskoj braći, odreklo se i bilo kakvih zahteva oko imena nove crkve u Severnoj Makedoniji.\n- Preporučujemo MPC da pitanje svog zvaničnog naziva reši u neposrednom bratskom dijalogu sa jelinofonim (grčkim, prim. aut.) i ostalim pomesnim pravoslavnim crkvama - navedeno je u saopštenju Sabora SPC.\nPOHVALE IZ RUSKE PATRIJARŠIJE\nRUSKA pravoslavna crkva pozdravila je odluku SPC da obnovi "kanonsko opštenje" sa makedonskom crkvom, rekao je u ponedeljak protojerej Nikolaj Balašov, zamenik predsednika Odeljenja za spoljne crkvene odnose (DECR) Moskovske patrijaršije za RIA novosti, ocenivši da taj čin predstavlja prevazilaženje poluvekovnog crkvenog raskola.\nMOLBA BEOGRADU - SKANDALOZNA\nNEPRIZNATA Makedonska pravoslavna crkva, povodom jučerašnje odluke Svetog arhijerejskog sabora SPC, u ponedeljak se nije oglašavala. Zaokret u poluvekovnom crkveno-političkom sporu u komentarima skopskih medija komentarišnje se dvojako - s jedne strane kao istorijski događaj, ali i kao kraj višedecenijskog rada MPC na svojoj autokefaliji s druge strane.\nZa "Novu Makedoniju" najspornija je inicijativa MPC za prijem u kanonsko jedinstvo, koju pominje Sabor SPC. Portal ovog lista postavlja pitanje ko je i kada u Sinodu MPC poslao ovakav zahtev Patrijaršiji u Beogradu. Nova situacija, takođe, ocenjuje se kao odustajanje od nezavisnosti i povratak u status koji je važio pre raskola 1967. godine, što je za "Novu Makedoniju" - skandalozno. U komentaru se konstatuje da je veoma loše što će pitanje konačne samostalnosti zavisiti od konsenzusa svih pravoslavnih crkava. Autokefalnost MPC, prema ovom viđenju, dalje je nego što je ikad bila.\nVARTOLOMEJ PONOVO CEPA PRAVOSLAVLJE: Delimičnim priznanjem crkve u Skoplju Carigradska patrijaršija nanela novi udar kanonskom poretku\n11. 05. 2022. u 09:00\nDOBIJA NAZIV OHRIDSKA: Vaseljenska patrijaršija priznala "makedonsku crkvu"!\n09. 05. 2022. u 19:36\nSPC Sabor SPC Pravoslavna ohridska arhiepiskopija makedonska crkva\n"OČEKUJE NAS OZBILJNIJE ZAHLAĐENJE" Klimatolog Đurđević najavljuje konačan kraj ovog toplotnog talasa\nTOPLOTNI i temperaturni rekordi oboreni su proteklih dana ne samo u Srbiji, već i u mnogim evropskim državama. Krajem nedelje izaći ćemo iz ovog dugog toplotnog talasa kada nas očekuje i pad temperature, kaže za RTS klimatolog Vladimir Đurđević.\n03. 07. 2022. u 11:30\nNAŠA NAJLEPŠA SRBIJA: Vučić objavio ovonedeljnog pobednika foto-konkursa (FOTO)\nPREDSEDIK Srbije Aleksandar Vučić objavio je na Instagram profilu "buducnostsrbijeav" ovonedeljnog pobednika konkursa "Naša najlepša Srbija".\n03. 07. 2022. u 09:06\nKORONA ODNELA JOŠ DVA ŽIVOTA: Obolelo 749, na respiratoru 118 pacijenata\nKORONA virus je u poslednja 24 sata potvrđen kod 749 osoba, a istovremeno je od posledica ove bolesti preminulo 2 pacijenta.\n03. 07. 2022. u 16:03\nITALIJAN SA SRPSKIM PASOŠEM ULAŽE U NAŠE VINOGRADE: Poznati svetski vinar dobija državljanstvo naše zemlje\nJEDAN od najpoznatijih svetskih vinara Lodoviko Antinori dobija uskoro srpski pasoš!\n03. 07. 2022. u 15:00\nHAJDUČKI ZALOGAJI PRED TRUBAČKI BOJ: Guča dobija ozbiljan festival u spremanju dragačevskog specijaliteta\n03. 07. 2022. u 14:30\nPOČETAK značajnog obeležavanja 80-godišnjice ofanzive na Kozaru 1942, osvežava i naše (posustalo) pamćenje na jedno od najmasovnijih stradanja srpskog naroda u Drugom svetskom ratu na teritoriji NDH od strane ustaša, što je bio školski primer genocida: ubijanje žena, dece, staraca, tj. nejači i nevojničkog stanovništva, odnosno, brisanja čitavog jednog naroda u ovom delu Bosanske Krajine.\n03. 07. 2022. u 14:00\nVULIN PORUČIO IZ MRAKOVICE NA KOZARI: Srbija koju vodi predsednik Vučić je Srbija koja nikome ne preti i koja će učiniti za slobodu baš sve\n03. 07. 2022. u 13:33\n16:09 OVO NEĆE ZABORAVITI DOK JE ŽIV: Aleksandar Mitrović došao u Srbiju i nije mogao da veruje šta ga je snašlo (VIDEO)\n16:07 RUSKI TERETNI BROD ZADRŽAN U TURSKOJ!\nU TURSKOJ je zadržan ruski teretni brod.\n16:03 KORONA ODNELA JOŠ DVA ŽIVOTA: Obolelo 749, na respiratoru 118 pacijenata\n25 RONILAC OTKRIO DETALJE NAPADA AJKULE NA ŽENU U HURGADI: Hrana je privukla morskog psa - ovo nikako ne radite, ishod može biti tragičan\n03. 07. 2022. u 16:09


Kraj prve faze radova na obnovi pozorišta - JuGmedia\nKraj prve faze radova na obnovi pozorišta\nVRANJE – Sednica Odbora za obnovu pozorišta održana je danas, simbolično na sceni pozorišta Bora Stanković u Vranju, čime je označen završetak prve faze, koja je počela 20.januara ove godine, a tri puta je probijen rok za završetak radova na prvoj fazi. ,,Pored osnovnog sačinili smo još tri aneksa Ugovora iz razloga što je objekat pretrpeo ogromna oštećenja, a svi radovi izvođeni su ručno. Očekujem da u toku naredne nedelje bude izabran izvođač za drugu fazu, koja podrazumeva mašinske, elektro i vodovovodne radove. Pri kraju druge otpočećemo sa izvođenjem i treće faze. Činjenica je da su objektivne okolnosti uslovile probijanja rokova kada je reč o prvoj fazi, ali je i činjenica da će Vranje i vranjska publika dobiti najbolje pozorište”, rekao je danas gradonačelnik Zoran Antić.\nFinansijska sredstva su obezbeđena zahvaljujući mnogobrojnim donatorima i Vladi Srbije”, vrednost prve faze radova biće za oko pet miliona manja od ugovorene, a druga je procenjena na 47 miliona dinara. Akcija prikupljanja sredstava za obnovu teatra je i dalje aktuelna.\nPosle Aleksandra Dinića, Bratislava Kostića i Slavena Nonkovića, još jedan igrač KKK Nais, Nemanja Tadić, postao je reprezentativac Srbije - Nemanja…\nPosle golmana Miroslava Kocića, levog krila Đorđa Spasića i desnog beka Nikole Grubića, Rukometni klub Dubočica 54 Leskovac dobio je još dva nova…


Tako to rade u Švedskoj: Najveći derbi otkazan zbog sumnje u namještanje | Bportal\nTako to rade u Švedskoj: Najveći derbi otkazan zbog sumnje u namještanje\nDerbi meč 9. kola švedskog šampionata između Geteborga i AIK-a odložen je zbog pokušaja namještanja!\nTaj duel trebalo je da bude odigran večeras, ali svi svjetski mediji izvještavaju kako su igrači AIK-a htjeli da za veliku svotu novca prodaju utakmicu velikom rivalu.\nGeneralni sekretar Fudbalskog saveza Švedske Hakan Sjosrand kazao je da je "ovo bio ozbiljan napad na švedski fudbal koji je u svakom smislu neprihvatljiv i za svaku osudu". On je dodao da je o pokušaju namještanja obaviješten u srijedu uvečer i da je istog trena riješio da otkaže najveći tamošnji derbi.\nPrvi čovjek Geteborga Frenk Anderson potvrdio je da su jedan ili više igrača AIK-a zatražili od Geteborga novac kako bi "pustili utakmicu".\n"Ne treba da se pravimo naivni, kao da se ništa ne dešava. Sa ovakvim stvarima se susrećemo već duže vreme", kazao je Anderson i podržao otkazivanje derbija.\nNadležni su još rekli da će o detaljima istrage i konačnim sankcijama za aktere ovog skandala obavijestiti javnost narednih dana...\nMožete li zamisliti ovako nešto u Bosni i Hercegovini?\nSljedeći članak: Predsjednički izbori u Iranu: Hoće li Rouhani sačuvati poziciju?\nPrethodni članak: VIDEO Potez za pamćenje: Ovako atraktivan autogol dugo nije viđen


How Can Music Improve Your Performance – predavanje BOŠ-a i AmCham-a - BIZ\nHow Can Music Improve Your Performance – predavanje BOŠ-a i AmCham-a\nBeogradska otvorena škola (BOŠ) i Američka privredna komora (AmCham) organizovali su predavanje „Inspirational talk: How Can Music Improve Your Performance?“ u sredu 5. oktobra u prostorijama AmCham-a.\nKako muzika utiče na produktivnosti u radnom okruženju, na koji način unapređuje cirkulaciju, pojačava aktivnost mozga, povećava memorijsku bazu, koja vrsta muzike je pogodna za koncentraciju, a koja za kreativnost u poslu, učesnici su razgovarali sa prof. dr Predragom Mitrovićem.\nPredrag Mitrović je saradnik BOŠ-a, zaposlen kao profesor na Medicinskom fakultetu Univerziteta u Beogradu, i kardiolog u Urgentnom centru Beograd. Jedan je od prvih ljudi u svetu koji je radio na razvoju terapije muzikom, nakon operacija srčanih bolesnika.\nMenadžeri kompanija članica AmCham-a imali su priliku da čuju zašto se preporučuje da muzika koju slušaju ima tempo od 60 bita u minuti, odnosno da ne treba da bude u suprotnosti sa tempom rada srca. Kroz diskusiju i brojna pitanja razgovaralo se i o različitim aspektima uticaja muzike na naše psiho-fizičko stanje.\nBOŠ i AmCham nastavljaju aktivnu saradnju i kroz druge aktivnosti u više oblasti.


Nove Viber poruke: Kako se koriste, kome su dostupne - NTV Arena Bijeljina\nPreko milijardu korisnika vodeće aplikacije za razmjenu poruka sad dobija moćan alat pomoću kog imaju veću kontrolu sopstvenih podataka na Viber platformi.\nPrethodno dostupna isključivo u Tajnim četovima, ova funkcija će svim korisnicima omogućiti da podese tajmer da tekstualne poruke, fotografije, video klipove ili bilo koji drugi fajl nestane poslije samo nekoliko sekundi, minuta, sati ili čak i dana. Automatsko odbrojavanje do brisanja sadržaja počinje onog trenutka kad primalac pregleda poruku. Nestajućim porukama u svim “1 na 1“ četovima Viber ojačava svoju poziciju najbezbjednije aplikacije za razmjenu poruka na svijetu.\nViber je aplikacija pokazuje konstantnu posvećenost boljoj privatnosti svojih korisnika tokom prethodnih godina. Među ostalim premijerama koje je predstavio na tržištu aplikacija za razmjenu poruka, Viber je uveo funkciju brisanja poruka za sve četove još 2015, potpunu enkripciju (sa-kraja-na-kraj) kao standard 2016. i sakrivene i tajne četove 2017. godine.\nKao dio stalne posvećenosti privatnosti komunikacije svojih korisnika, Viber je najavio uvođenje nestajućih poruka i u standardnim četovima.\notkuca ili pripremi poruku i proslijedi je primaocu.\nPodsjećamo sve korisnike vjerovatno najpopularnije aplikacije za razmjenu poruka, da je Viber uveo i povećanje broja istovremeno aktivnih korisnika video poziva sa 10 na 20, kako bi u vrijeme virusa korona korisnici mogli da ostanu kod kuća, ali da se i dalje druže ili rade zajedno bez ograničenja.\nTags: nestajuce poruke, tehnologija, viber


Marko Mišković obrazložio ostavku na mesto predsednika FK Napretka: Umoran sam od fudbalskih kartela i prekog suda. Želeo sam da pokažem kako se u Srbiji može raditi časno i pošteno! | Kruševac Info\nNapredak je proteklog vikenda ostao bez dva boda protiv Radničkog u duelu u kojem je sudija Dragan Čolović dosudio dva penala za Nišlije, a očigledno je poslednji duel samo ubrzao Miškovićevu odluku da se povuče.\n„Nakon svih dešavanja u domaćem fudbalskom prvenstvu, koja su se intenzivirala već na početku aktuelne sezone, u prilici sam da se na ovaj način obratim javnosti. Sedam godina, na čelu Fudbalskog kluba Napredak, nastojao sam da potpuno samostalno, ličnim finansiranjem svih nivoa i struktura Kluba pokažem kako se u Srbiji može raditi časno, pošteno, privatnim sredstvima, da se može uspešno ulagati u sport i dostojanstveno boriti za uspeh.\n„U toj su mi misiji najveći saradnici bili igrači, administrativni i celokupni sportski sektor Fudbalskog kluba Napredak, koji su neretko odolevali različitim pritiscima, podnosili tešku žrtvu zarad osećaja sportskog digniteta, časno se borivši na terenu, a i van njega, ne dozvoljavajući da bilo ko potceni njihov rad i ogroman trud. Na tome sam im svima duboko zahvalan.\nZa sedam godina, na mestu predsednika Kluba, dugovanja od preko milion i po evra uspeli smo da u potpunosti otplatimo, u celini finansijski oporavimo Napredak i uložimo značajna sredstva u sve infrastrukturne, sportske i administrativne nivoe Kluba.\nSedam godina je FK Napredak sinonim u fudbalskoj Srbiji za čestito postupanje, sportsko nadmetanje i iskazivanje brige za napredak domaćeg fudbala u celini. Međutim, nakon tih i takvih sedam godina, ostao je samo gorak ukus obmane, izrazitog razočaranja i teškog umora.\nUmoran sam od saznanja da lični samopregor i časni fudbalski entuzijazam, bez podrške lokalne samouprave, nije bar jednako poštovan kao sumnjivi kladioničarsko-servilni napori izvesnih klubova iza kojih stoje organi njihovih lokalnih samouprava. Umoran sam od najrazličitije galerije likova i naravi “sportskih radnika” koji čine ništa\ndrugo do ličnu telesnu gardu onih koji unižavaju fudbalsku igru, rugaju se poštenju i časnoj borbi za bodove.\nUmoran sam od takve sudijske organizacije koja ostaje nema i gluva na sve dobronamerne i institucionalne predloge i sugestije u vezi sa suđenjem a onda, kada progovorite o tome javno, budući da vaš glas na sednicama ostaje negde u tmini zamagljenih prostorija institucija unutar Fudbalskog saveza, čeka vas “preki sud” kontroverzne Disciplinske komisije FSS, čiji je zadatak da vas, kroz osudu za verbalni delikt, “disciplinuje” i onemogući slobodnu reč.\nUmoran sam od fudbalskih kartela, neprincipijelnosti, statuta skrojenih po meri pojedinca, sramotne medijske slike i potpunog nipodaštavanja rada regionalnih fudbalskih centara u kojima nema “omerte” usled nečasnih sudijskih odluka i delegiranja sudija po potrebi nagrađivanja poslušnika ili kažnjavanja slobodnih.\nOvaj umor mi, međutim, ne daje pravo da odustanem od borbe za boljitak srpskog fudbala u svim njegovim segmentima. Ukoliko je moja ostavka na mesto predsednika Fudbalskog kluba Napredak korak u tom pravcu, tu žrtvu podnosim dostojanstveno,“ naveo je Mišković.\nFK Napredak osvaja službenom odlukom 3 poena sa…\nPosted in Sport Tags: Dragan Čolović, FK Napredak, FK Radnički Niš, fudbalski sudija, Marko Mišković, Marko Mišković ostavka, sudija Dragan Čolović\n« Marko Mišković, predsednik FK Napretka, podneo ostavku zbog krađe od strane fudbalskih sudija!\nHoror na krovu u Dušanovoj ulici: Pronađeno telo muškarca u Kruševcu, epilog je da je čovek preminuo od srčanog udara »


Saopštenje Zavoda za javno zdravlje - RTV Šabac\n31. avgust 2020. 17:54\nŠabački zavod za javno zdravlje pozdravlja odluku Komandanta Štaba za vanredne situacije grada Šapca Nebojše Zelenovića, da gradonačelniku Nebojši Zelenoviću predloži ukidanje vanredne situacije, sedam dana nakon zvaničnog predloga naše ustanove, i samo dva dana pre početka školske godine.\nInformisaćemo građane Šapca da je Štab za vanredne situacije grada Šapca, na osnovu stručnog mišljenja Zavoda za javno zdravlje Šabac broj: 1473/1 od 22.08.2020. godine - da je epidemiološka situacija na teritoriji grada Šapca stabilna i da se neće ugroziti ukidanjem vanredne situacije ukoliko se primenjuju sve mere propisane Uredbom o merama za sprečavanje i suzbijanje zarazne bolesti COVID-19 („Sl. glasnik RS“, br. 66/2020, 93/2020, 94/2020 i 100/2020) - predložio gradonačelniku grada Šapca da ukine vanrednu situaciju na teritoriji grada Šapca, izazvanu širenjem epidemije zarazne bolesti COVID-19.\nRazloge zbog čega je Komandant Zelenović čekao sedam dana, da Gradonačelniku Zelenoviću uputi predlog za ukidanje vanredne situacije, i da pored upozorenja da je početak školske godine blizu, treba tražiti u političkim procenama i Komandanta i Gradonačelnika, a ne u želji da se odgovorno odnosi prema javnom zdravlju grada Šapca.\nKako misli o javnom zdravlju, Nebojša Zelenović ponovo je pokazao na društvenim mrežama, kada je odmah nakon potpisivanja Odluke o ukidanju vanredne situacije koju je sam sebi predložio kada mu je bio ćef, bez maske i bez propisane distance sa svojim saradnicima, prisećajući se Vere Blagojević, poslao poruku da epidemija prestaje onog momenta kada On to kaže, i da građani ne trebaju da poštuju sve mere koje su i dalje na snazi.\nDa je dobro, nije dobro, ali Zavod za javno zdravlje Šabac će i u ovim uslovima nastaviti da se bori protiv epidemije zaraznih bolesti, ali i epidemije neistina i neodovornog ponašanja nosilaca najodgovornijih funkcija.


Zanimljivo je da je Vlada potpisala ugovor sa Petrovićem i njegovom firmom 30. aprila 2009, gotovo šest meseci nakon što je Blagojević uhapšen (9. decembra 2008) zbog niza optužbi za korupciju, između ostalog i zbog pokušaja da proda upražnjeno mesto u američkom Senatu koje je pripadalo predsedniku SAD Baraku Obami pre nego što je izabran. Američki mediji su posle hapšenja guvernera naširoko pisali i o njegovim najbližim saradnicima, među njima i o Petroviću, koji je u američkim medijima označen kao glavni koordinator prikupljanja novca za Blagojevićevu kampanju. Ovaj lobista je za Blagojevića, prema nalazima FBI, sakupio 1.963.485 dolara od 2000. do 2004.\nU ugovoru koji je Vlada sklopila sa Petrovićem predviđeno je da mu plaća 85.000 američkih dolara mesečno (1.020.000 dolara godišnje) za lobiranje kod članova američkog Kongresa i u poslovnoj zajednici SAD, u cilju poboljšanja diplomatskih odnosa i trgovine između Srbije i SAD. U ugovoru, koji se može naći na sajtu američkog ministarstva pravde, stoji da on stupa na snagu sa datumom potpisivanja i traje godinu dana, kao i da se po isteku godinu dana ugovor automatski obnavlja ukoliko se obe strane pismeno ne saglase da ga ukinu.\nKako su nezvanično za „Blic” rekli u Vladi, firma Milana Petrovića i dalje radi na poslovima savetovanja o odnosima Srbije i SAD, na pomoći medijske promocije i popravljanja slike o Srbiji u Americi i sličnom. Srbija je od firme APS LLC tražila da lobira predstavnike izvršne vlasti, posebno Stejt department, kao i članove Kongresa i poslovnih društava. Međutim, teško da neko ko ima lošu reputaciju u Americi može biti uspešan u tom poslu. Poznavaoci lobi firmi ne mogu da kažu nijednu lepu reč za Petrovićevu firmu, mada u Vladi kažu da „imaju pozitivno iskustvo i pomoć, naročito u poslovima medijskog predstavljanja, plasiranja tekstova u američkoj štampi i pri odabiru novinara sa kojima naši zvaničnici ostvaruju kontakt”. U Vladi odbijaju da bilo šta zvanično kažu na ovu temu. Razlog je, kako navode, to što je na ugovor sa Petrovićevom firmom stavljen pečat „strogo poverljivo”, iako se taj ugovor po američkom zakonu lako može naći na internetu.\nNije zanemarljivo ni to što je 1. maja prošle godine prva tranša ovoj firmi isplaćena iz tekuće budžetske rezerve, što je novac namenjen otklanjanju posledica poplava, suša, zemljotresa i drugih elementarnih nepogoda, kao i za vanredne događaje koji mogu da ugroze život i zdravlje ljudi i prouzrokuju štetu većih razmera.\nU „tajnom” ugovoru, inače, piše da je glavni čovek za vezu sa Milanom Petrovićem ambasador Srbije u SAD Vladimir Petrović i da njemu lobista mora da dostavlja izveštaje o svom radu.\nUpućeni u poslove lobiranja, široko rasprostranjenog načina uticanja na vašingtonsku administraciju, kongresmene i senatore i druge ljude od značaja u Americi, objašnjavaju za „Blic” da je u pitanju skupa, ali neophodna stvar. Naglašavaju pre svega da je najvažnije pažljivo odabrati agenciju, odnosno lobističku firmu koja je sposobna da odradi željeni posao. Recimo, Vlada Srbije sa Koštunicom na čelu plaćala je 60.000 dolara mesečno čuvenoj firmi „Barbur, Grifit i Rodžers” ne vodeći računa da sklapaju posao sa republikanskom agencijom u trenutku kada je većina kongresmena bila iz redova demokrata. Stručnjaci za ovu oblast nezvanično kažu da je to bilo bacanje para, a, nažalost, ništa bolju procenu nije imala ni vlada Mirka Cvetkovića, jer je angažovala firmu čoveka koji je blisko povezan sa Blagojevićem, glavnim akterom afere „lobigejt” koja je potresla Vašington.\n- Lobiranje je dokazano efikasan način uticaja na američku politiku i ne postavlja se pitanje da li je potrebno. Međutim, ključan je odabir agencije, jer nemaju svi ni podjednako dobre kontakte, niti imaju kontakte sa svim kongresmenima ili sekretarijatima. Iznos od milion dolara godišnje nije veliki ako je odabrana odgovarajuća agencija. Inače, za lobiranje u oblasti spoljne politike ključno je etničko lobiranje koje se sprovodi najuspešnije preko dijaspore. Naš problem je što je naša dijaspora neorganizovana - objašnjava za „Blic” Ana Stojiljković, ekspert za poslove lobiranja.\nPored Vlade Srbije, svoje lobiste u SAD imaju i Socijalistička partija Srbije za koju radi firma „Picard, Kentz & Rowe” po ceni od 30.000 dolara mesečno, kao i Milorad Dodik i Vlada Republike Srpske koji su na usluge tri agencije od 2007. godine do danas platili skoro deset miliona dolara.\nMeđutim, Dodik je za razliku od naše vlade, pričaju upućeni, angažovao poznate i veoma uticajne agencije za poslove lobiranja, sa naglaskom na „Quinn Gillespie and Associates” koji se smatraju jednom od najvećih lobi firmi. Sa njima Vlada RS ima ugovor od 3. januara 2007. godine po kome plaća 106.000 dolara mesečno plus 16.600 dolara za troškove. Do decembra 2009. ovoj agenciji je plaćeno oko 4.413.000 dolara. Agencija „Picard, Kentz & Rowe” savetuje Vladu RS od maja prošle godine, a mesečno je plaćena 290.000 dolara, s tim što im je u maju plaćen avans od 175.000 dolara. Dokumenti pokazuju da im je Vlada RS od juna do novembra 2009. platila 1,74 miliona dolara. Unajmljeni su da savetuju oko poslova vezanih za međunarodne zakone. Za firmu „Dewey&La Boenf LLP”, sa kojom je sklopljen ugovor u novembru 2008, do marta 2009. godine plaćeno je 1.695.789 dolara, a u aprilu 2009. godine 89.947 dolara.\nZa Socijalističku partiju Srbije lobira advokatska firma „Picard, Kentz & Rowe”, nešto poznatija od ove koju angažuje Vlada Srbije. Ugovor o zastupanju interesa SPS sklopila je agencija za konsalting „Sigma tim plus” iz Borče, na čijem je čelu Uroš Pribićević. Međutim, lider SPS Ivica Dačić negira da iko lobira za socijaliste u Americi.\n- Ne znam tog Pribićevića. Moguće je da je vezano za Republiku Srpsku. SPS nema nikakve ugovore za lobiranje u inostranstvu, mada je to korisno i koriste mnogi. A mnoge agencije su kontaktirale sa nama tim povodom - kaže Dačić za „Blic”.\nU Vladi Srbije i među lobistima u Beogradu niko nije mogao da nam potvrdi da je čuo za ovu agenciju iz Borče, a na sajtu Agencije za privredne registre nema podataka o toj firmi, čije je sedište, kako stoji u ugovoru sa američkim advokatima, u Ulici Bele Bartoka. U ugovoru koji je potpisan u decembru prošle godine na period od godinu dana, piše da je lobistička firma angažovana na „kreiranju i sprovođenju sledećeg programa”: pružanje saveta po pitanju razvoja događaja u Srbiji - političkih i ekonomskih odnosa u SAD, takođe za pružanje saveta o strategiji izgradnje jačih odnosa između SPS i vlade SAD, kao i kreatora javnog mišljenja. Ugovor još predviđa pružanje strateških saveta i sastavljanje odgovarajućeg pisanog materijala za upotrebu u odnosima sa medijima. Takođe se američka lobi firma obavezuje da će „pripremati funkcionere SPS za sastanke sa predstavnicima vlade SAD, medijima i drugim organizacijama, kao i sa donosiocima odluka”. Deo ugovora koji se odnosi na način plaćanja veoma je striktan, pa se tako, na primer, kaže da će za svako kašnjenje u uplati biti zaračunata kamata od 12 odsto na godišnjem nivou, u slučaju kašnjenja preko 30 dana od dana fakturisanja.


Početna/BIZNIS/Zvučna imena svetske arhitekture po treći put u Nišu\nSana Life 5. novembra 2019.\tBIZNIS, KATEDRA, MANIFESTACIJE, UMETNOST, ZANIMLJIVOSTI Ostavite komentar\nNaučno-umetnički odbor sastavljen od profesora arhitekture osam inostranih univerziteta, recenzirao je 80 radova autora i autorskih timova iz 30 zemalja. Publici će biti prikazan arhitektonski opus iz oblasti savremenog stanovanja nastao u poslednje dve godine, sa posebnim osvrtom na zgrade socijalnog stanovanja. Važan segment izložbe je i prezentacija istraživanja na temu savremenog stanovanja. Posetioci će biti u prilici da se upoznaju sa procesom projektovanja poznatih projektantskih biroa kao što su Renzo Piano Building Workshop, MDW Architecture, Arquitecnica i drugim.\nSvečano otvaranje izložbe zakazano je za utorak, 5. novembar u 17č, u Paviljonu u niškoj Tvrđavi. Program počinje predavanjem arhitekte Milana Đurića, profesora Arhitektonskog fakulteta u Beogradu, predsednika Udruženja arhitekata Srbije.\nOznakearhitektura GAF Housing klaster Niš planiranja urbanog\nPrethodni Recept za zdraviji život: pet odluka za dobru formu i tokom zime\nSledeći Pravi Svetski sto čeka vas u Ada Mall-u\nUNICEF Inovacioni fond poziva startap kompanije da se prijave na konkurs za finansiranja razvijanja softverskih …


Prvenstvo Srbije za starije pionire u Beogradu – Judo Sirmium\nPrvenstvo Srbije za starije pionire u Beogradu\nPrvenstvo Srbije za Starije pionire održano je u Beogradu u Sportskom centru Šumice u organizaciji Džudo Saveza Beograda. Ambijent kako se samo poželeti može.\nDolaskom u dvoranu stekao se utisak da je u pitanju neko od evropskih takmičenja. Takmičenje je održano na tri borilišta uz potpunu kompjuterizaciju od prijave, žrebanja, i same realizacije prvenstva. Takmičari iz cele Srbije su se okupili da u uzrasnoj grupi Starijih pionira pokažu i dokažu ko je najbolji.\nNajboljih 16 takmičara nakon održanih kvalifikacija po regionima imali su pravo nastupa, na Prvenstvu Srbije.. Takmičari Džudo Kluba Sirmium pravo da učestvuju na Prvenstvu Srbije stekli su sa Prvenstva Vojvodine.\nOgnjen Trogrlić je na Prvenstvo Srbije došao kao prvak Vojvodine u kategoriji do 66 kg, Dok su Katarina Trećaković u kategoriji do 63 kg i Darko Matajić u kategoriji do 60 kg kao osvajači bronzanih medalja stekli pravo nastupa na Prvenstvu Srbije. U takvoj konkurenciju osvojiti šampionsku titulu je pravi podvig.\nU deset težinskih kategorija , prvo mesto u kategoriji do 66 kg osvojio je naš Ognjen Trogrlić i pokazao i dokazao da je najbolji u Srbiji . Koliko je bio superioran govore činjenice da je do finala sve svoje protivnike pobeđivao već u prvim sekundama borbe , da protivnici nisu ni bili svesni šta ih je snašlo na samom početku meča. Što bi rekli bokseri nokaut u prvim sekundama.\nTek u finalu imao je pravi otpor jer su ga već skenirali šta radi i na koji način baca protivnike. Međutim Ogi je u pripremi za finalni meč i uz konsultacije svojih trenera maksimalno ispoštovao savete i našao rešenje za protivnika koga je pobedio bacivši ga na wazari., i do kraja meča je uspeo da sačuva prednost i pobedi.\nMeč je bio veoma tvrd jer protivnik nije hteo da se upusti u fajtersku borbu što je odlika Trogrlića već je čekao da ga kontrira, što je Ognjen shvatio i nije se dao iznenaditi i mudro priveo meč kraju, i osvojio šampionsku titulu i mesto u reprezentaciji Srbije.\n← TURNIR RADOVAN KOVAČEVIĆ-DŽIGI BEOGRAD\nTurnir “Banja Luka Open” →


Plata mala za ratu za stan - BGnekretnine blog\nPlata mala za ratu za stan\nbanke, kamatna stopa, kreditni biro, Nacionalna korporacija, notari, stambeni krediti, subvencionisani stambeni krediti, Udruženje banaka Srbije\nKrediti, Novosti 010 Jan 2015\nBanke su snizile cenu stambenih kredita, ali to nije uticalo na kupovinu nekretnina. Građani zbog malih zarada ne mogu da priušte otplatu pozajmica za kupovinu stanova ni sa kamatom od 4,20 do 4,50 odsto. Subvencionisanih stambenih kredita koji su bili povoljniji više nema, a banke sada jedino mogu da ponude svoje komercijalne zajmove kako za kupovinu novih, tako i za stare stanove. Pojedine banke imaju u ponudi i stanove čiju izgradnju finansiraju. Prateći troškovi ovih pozajmica su i dalje visoki, naročito posle povećanje naknade za usluge notara, što dodatno otežava plasman ovih pozajmica.\nUdruženje banaka Srbije je, kako bi građani imali jasan uvid u troškove stambenih zajmova, sačinilo reprezentativan primer stambenog kredita kog treba da se pridržavaju sve banke koje odobravaju ovaj zajam. I dalje je potrebno učešće od 20 odsto, osiguranje kod Nacionalne korporacije, životno osiguranje...\n- U ponudi građanima potrebno je da banka navede visinu i vrstu svih troškova koji padaju na teret korisnika, kako onih koji zavise od banke, tako i onih koji ne zavise od banke (na primer troškovi procenitelja, upisa založnog prava, troškovi izdavanja lista nepokretnosti i dr) - kažu u Udruženju banaka Srbije. - Navedeni troškovi koji ne zavise od banke, utiču na izračunavanje EKS, pa se može desiti da klijent bude u zabludi i izabere kao povoljniju kamatnu stopu one banke koja je uzela niže iznose u reprezentativnom primeru.\n- Stambeni krediti su luksuz za prosečnog građanina u Srbiji - smatra Mlađan Kovačević, ekonomista. - Ali onda bi banke trebalo da koriguju svoje kamate, odnosno da smanje svoje marže kako bi bile pristupačnije za naše uslove. Ali, naravno one i nisu rade da odobravaju više zajmova, jer se plaše da ih neće naplatiti, tako da se cena stambenih zajmova, ali i pratećih troškova neće menjati.\nMARŽE I DALjE VISOKE\nCENE stambenih kredita mogle bi da budu niže kada bi banke smanjile svoje marže. Naime, euribor koji određuje cenu stambenog kredita iznosi oko 0,40 odsto, dok je sve ostalo do ukupne kamate od na primer od 4,50 odsto bankarska marža. Banke za sada ne nameravaju da se odreknu dela svoje zarade, kako bi ovi dugoročni zajmovi bili što pristupačniji.


Fudbalske ekskurzije Novice Tončeva na račun opštine | VRANJENEWS\n26.01.2019 15:51 » 15:53\nVažan šraf u SPS nomenklaturi: Novica Tončev. Foto VranjeNews\nNovica Tončev, predsednik Skupštine opštine Surdulica, najmanje četiri puta je o trošku opštine putovao na utakmice lokalnog Fudbalskog kluba Radnik tokom 2015. godine, pokazuje zvanična dokumentacija do koje su došle Bujanovačke.\nTončev je, kako piše ovaj portal, na ime dnevnica i putnih troškova iz lokalnog budžeta za ova putovanja naplatio ukupno 70.662 dinara, iako mu u opisu posla kao predsedniku Skupštine opštine Surdulica ne stoji stavka odlazak na fudbalske utakmice.\nNa internet stranicama opštine Surdulica, u delu o nadležnostima Skupštine i njenog predsednika, nijednom rečenicom se ne spominju zadaci vezani za lokalni fudbalski klub.\nIako u javnosti važi za "Novičin klub", FK Radnik se u Agenciji za privredne registre vodi kao sportsko udruženje, a jedan od dvojice zakonskih zastupnika je Stanislav Tončev, sin Novice Tončeva.\nTe 2015, kada je Novica Tončev makar četiri puta o trošku budžeta putovao na utakmice, Radnik je napravio najveći uspeh u svojoj istoriji: plasman u Super ligu, najelitnije fudbalsko takmičenje u Srbiji, u kojoj se nalazi i danas.\nMeđutim, sportski uspeh, kako piše bujanovački portal, "ne prati i poslovni".\nRadnik je 28. marta u Užicu igrao utakmicu sa domaćom Slobodom (pobeda Radnika 2:1), kojoj je prisustvovao i Tončev. Foto printscreen Bujanovačke\nFoto printscreen Bujanovačke\nPrema finansijskim izveštajima Radnika dostupnim na sajtu Agencije za privredne registre, klub je tu godinu završio sa poslovnim gubitkom od 7,48 miliona dinara, kao i narednu, da bi gubitak 2017. iznosio 10,3 miliona dinara, pišu Bujanovačke.\nKrajem sledećeg meseca Tončev se obreo u beogradskom naselju Borča, gde je „Radnik“ igrao sa domaćinom „BSK“-om (1:0 za Radnik).\nKao zadatak u nalogu piše "prisustvo utakmici", a dopisano je i „razgovor sa čelnim ljudima Fudbalskog saveza Srbije oko terena sa veštačkom travom u Belom Polju“. Foto printscreen Bujanovačke\nTončev je 30. aprila sa opštinske blagajne dobio 15.871 dinar za dnevnice i putne troškove, a u putnom nalogu kao službeni zadatak navedeno je „prisustvo utakmici“.\nKao i u nalogu za Užice, olovkom je dopisano „razgovor sa čelnim ljudima Fudbalskog saveza Srbije oko terena sa veštačkom travom u Belom Polju“, naselju kraj Surdulice.\nNakon desetak dana Tončeva je put takođe vodio u jedno od beogradskih predgrađa, sada u Bežaniju, gde je Radnik igrao sa domaćim klubom (0:0).\nTončev je naplatio istovetan iznos, 15.871 dinar, a i ostale stavke putnog naloga su slične.\nZadatak utakmica, a rukom dopisano i „razgovor sa šefom kabineta ministra poljoprivrede“.\nZadatak utakmica, a rukom dopisano i „razgovor sa šefom kabineta ministra poljoprivrede". Foto printscreen Bujanovačke\nTe sezone Radnik se domogao „fudbalske elite“, gde je 17. jula premijeru imao u Subotici.\nNaravno, ni utakmica sa Spartakom nije mogla da prođe bez Novice Tončeva, koji je za dnevnice i putne troškove uzeo 17.665 dinara.\nZadatak „Prva utakmica u Jelen super ligi“, a kao aneks ispisano olovkom „sastanak sa Karadžićem u vezi reflektora na stadionu“. Foto printscreen Bujanovačke\nRadnik od sezone 2015/16 važi za „stabilnog prvoligaša“; stadion je dobio reflektore, dve nove tribine iza golova, moderan semafor, neki njegovi igrači postali su i reprezentativci, a paralelno s tim Tončev beleži uspehe na političkom i poslovnom planu.\nJedan je od važnijih šrafova u vrhu SPS, a kompanija Tončev gradnja, u kojoj ima 100 odsto vlasništva, važi za jednu od najvećih u svojoj branši u čitavoj zemlji.\nNovica Tončev često ističe kako u Skupštini opštine Surdulica radi volonterski, kako u javnom interesu koristi svoja kola i rado ističe svoju filantropiju.\nTako je nedavno, povodom 30. rođendana njegove firme, radnicima podelio četiri miliona dinara.\nTončev: Koristim svoje vozilo za opštinu\n- Svima je poznato da od 2008. pa do sada koristim svoje vozilo i za opštinu, i za FSS, i za svoju firmu.\nSam to finansiram, i servise, i gume i gorivo...\nRetko kad napišem (putni) nalog, a za ova četiri bila je i krivična prijava koja je odbačena.\nTi nalozi su bili u vezi sa izgradnjom stadiona u Surdulici - odgovorio je Tončev na pitanja Bujanovačkih u SMS poruci.\n- Ovo je jedinstven primer u Srbiji što ne uzimam dnevnice i da se vozim svojim kolima za potrebe opštine - dodao je.\nStadion je dobio reflektore, dve nove tribine iza golova, moderan semafor. Foto FK Radnik\nPrema imovinskoj karti koju je kao funkcioner prijavio Agenciji za borbu protiv korupcije, na ime svojih političkih funkcija godišnji prihod mu je preko 1,5 miliona dinara.\nOsim toga, poseduje nekoliko stanova, kuća, poslovni prostor, zemlju, ima i štedne uloge u bankama, a tu je i kompanija u kojoj ima 100 odsto vlasništva.\nPutovanja koja nemaju veze sa funkcijom protivna su zakonu i moralu: Nemanja Nenadić. Foto VranjeNews\nNenadić: Protiv zakona i morala\nNemanja Nenadić iz Transparentnosti Srbija smatra da Tončev "nije imao nameru da se novčano okoristi" naplatom dnevnica i putnih troškova za odlaske na utakmice, iako je taj čin "protivan i zakonskim i moralnim normama".\n- Najspornije u svemu je to što je on kao predsednik Skupštine išao na putovanja koja nemaju nikakve veze sa njegovom funkcijom - rekao je Nenadić za Bujanovačke.\nMlađi brat Ivica je direktor FK Radnički Niš. Foto VranjeNews\nSTRAST BRAĆE PREMA FUDBALU\nNovica Tončev (1962, Niš) poslanik je i funkcioner vladajuće Socijalističke partije Srbije (SPS), kojoj je pristupio 2009, pošto je prethodne godine kao šef grupa građana osvojio vlast u Surdulici.\nOd tada su Tončev i SPS neprikosnoveni na vlasti u južnosrpskoj opštini.\nOvaj građevinski inženjer vlasnik je 100 odsto kapitala Tončev gradnje, jedne od najvećih građevinskih kompanija u Srbiji.\nOsim toga, funkcioner je Fudbalskog saveza Srbije, pa se veruje da je najzaslužniji što je finalna utakmica nacionalnog kupa 2018. godine odigrana upravo u Surdulici.\nŠiroj javnosti, međutim, mnogo je poznatiji njegov mlađi brat Ivica Tončev, ranije savetnik a sada državni sekretar u Ministarstvu spoljnih poslova, koje vodi šef SPS Ivica Dačić.\nOva braća, rodom iz sela Božica sa Vlasinskog jezera, dele zajedničku strast prema fudbalu, a Ivica je direktor FK Radnički iz Niša, koji se na polovini ove sezone nalazi na drugom mestu Super lige u fudbalu.


Kultura Archives | Svet Nauke\nUniverzitetska biblioteka „Nikola Tesla“ i EU Info kutak Niš vas pozivaju na još jedno akademsko predavanje, pod nazivom „Kultura Srbije između tradicije i modernizacije“, koje će održati doc. dr Jelena Petković, u Svečanoj sali Univerzitetske biblioteke, u sredu, 5. decembra 2018. godine, sa početkom\t...Read More\nSlogan Evropske noći istraživača ove 2018. godine glasi „Istražuj kroz noć, u znanju je moć“ . Temu ovogodišnje Evropske noći istraživača je kulturno nasleđe, povezivanje naučnih disciplina, razmena iskustva. Manifestacija je ispraćena događajima koji su osim u niškoj Tvrđavi, održani na još nekoliko lokacija\t...Read More\nEU info kutak organizuje posetu i stručno vođenje do spomenika i objekata koji su značajni za period od oslobođenja Niša do završetka I svetskog rata. Posetu će voditi dr Aleksandra Mirić, arhitekta-konzervator i Milena Kocić, master istoričar i asistent na Filozofskom fakultetu u Nišu.\t...Read More\n“Ja sam zlato Srbije, ali mene nikad nećete čekati na balkonu”\nStalno slušamo o uspesima sportista, narod se raduje njihovim uspesima, često neki od njih stignu do vrha sveta i Evrope, osvoje medalje i onda uvek sledi veliki doček u Beogradu. Međutim, ima mnogo onih koji nisu sportisti, ljudi koji postižu velike uspehe u svetu,\t...Read More


Novosadski NS Stars će u ledenoj dvorani „SPENS“ dočekati aktuelne šampione u utakmici u kojoj je Partizan apsolutni favorit. Domaći tim je trenutno poslednjeplasiran i jedini bez bodova u šampionatu, dok su „crno-beli“ na čelu tabele sa samo jednim porazom iz osam odigranih susreta. Ovo će biti prvi duel dve ekipe u ovoj sezoni.\nMeč NS Stars – Beostar gosti dočekuju sa namerom da se novom pobedom ponovo vrati na drugu poziciju na tabeli koju trenutno drži segedinska Tisa Volan sa bodom prednosti ali i uz dva meča više u odnosu na novobeogradski tim. Dva tima već su odigrala jedan međusobni susret ove sezone u kojem je Beostar ubedljivo trijumfovao rezultatom 7:1, u meču koji je takođe igran u hali „SPENS“.\nProduženi hokejaški vikend u ponedeljak završavaju aktuelni prvaci i vicešampioni države, Partizan i Vitez. „Vitezovi“ su u seriji od četiri trijumfa, pa meč protiv „crno-belih“ dočekuju u dobrom raspoloženju. Ipak, Partizan je favorit iz više razloga, a pobedama u mečevima u Novom Sadu i Beogradu definitivno bi obezbedio prvo mesto pred treći krug takmičenja.\nUtakmica NS Stars – Partizan igra se u subotu od 11.30 časova u ledenoj dvorani „SPENS“. U istom terminu u nedelju se sastaju NS Stars i Beostar, dok se utakmica Partizan – Vitez igra u ponedeljak od 21.15 časova u ledenoj hali „Pionir“.


Matične ploče - Tunguzija Shop\nKomponente, Matične ploče\nModel A320M-DVS R4.0 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B450M PRO4 R2.0 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B450M STEEL LEGEND Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B550 PHANTOM GAMING 4 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B550 STEEL LEGEND Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B550M PRO4 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B550M STEEL LEGEND Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B560 PRO4 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel B560M PRO4 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\n58.999 RSD 46.990 RSD\nModel Z590 TAICHI Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel Z590M PHANTOM GAMING 4 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\n23.990 RSD 15.990 RSD\nModel Z590M PRO4 Naziv i vrsta robe Matična ploča Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.


Za 74 projekta nacionalnih manjina 21,8 miliona – Radio Televizija Novi Pazar\nZa 74 projekta nacionalnih manjina 21,8 miliona\nSeptember 14, 2018 September 14, 2018 Sajma Drazanin 295 Views\nUgovore za finansiranje 74 projekata nacionalnih manjina u Srbiji, u vrednosti od 21,8 miliona dinara, potpisao je danas ministar državne uprave i lokalne samouprave Branko Ružić sa predstavnicima nacionalnih manjina. … Ministar Ružić je podsetio da Fond za nacionalne manjine nije bio aktivan skoro 15 godina i ukazao da je pokrenut prošle godine, kako kaže, skromnim sredstvima od 1,8 milion dinara.\n“Ove godine iznos Fonda je 21,8 miliona dinara, a sredstva će biti iskorišćena za projekte koji će pomoći razvoju informisanja na jezicima nacionalnih manjina”, naveo je Ružić.\n“Uveren sam da će kroz oblast informisanja zaživeti još jače baštinjenje i tradicija svega onoga što nacionalne manjine kao dragocenost srpskog društva nose”, podvukao je Ružić.\nIstakao je da za Ministarstvo na čijem je čelu ova godina predstavlja “godinu nacionalnih manjina”, nakon, navodi, set manjinskih zakona koje je srpski parlament usvojio, pohvala koje je Srbija dobila od međunarodnih institucija, kao i prošlonedeljne pohvale visokog predstavnika za nacionalne manjine OEBS-a Lamberta Zanijera.\nMinistar je iskoristio priliku i da pozove sve pripadnike nacionalnih manjina u Srbiji da iskoriste svoje aktivno ili pasivno biračko pravo i da uzmu učešće na izborima 4. novembra za Savete nacionalnih manjina.\n“Manjine će na taj način ojačati i strukturalno i kvalitativno sastav Saveta nacionalnih manjina”, ukazao je Ružić.\n“Upis u poseban birački spisak je jedna kontinuirana aktivnost. Tom aplikacijom omogućili smo da jednim klikom i unosom JMBG, svaki građanjin pripadnik nacionalne manjine u Srbiji može da proveri da li je upisan u birački spisak i na kom će biračkom mestu glasti”, ukazao je Ružić.\n← Obeležen međunarodni Dan čišćenja u vrtićima\nĐurović: Inspekcija rada koja pokriva Raški okrug jedna od najboljih u Srbiji →


Teška vremena za muzeje - Radio Forum - Programm - COSMO - Radio - WDR\nJetzt läuft: Slowly von Amon Tobin\nU nedelju, 16. maja je Međunarodni dan muzeja. Tim povodom muzeji u čitavoj Nemačkoj za ljubitelje umetnosti pripremaju raznolik program. Istovremeno, mnogi su zabrinuti za budućnost, jer je korona pandemija teško pogodila više od 6.600 nemačkih muzeja.\nSvi su pozvani da otkriju bogatstva nemačkih muzeja, velikih i malih, u gradovima ili unutrašnjosti. Virtualno razgledanje muzeja, interaktivne izložbe, a tamo gde epidemiološka situacija to dozvoljava, vrata muzeja biće otvorena za posetioce. Nakon dužeg vremena, posete će biti moguće u više od 600 nemačkih muzeja.\nMuzeji zabrinuti za budućnost\n02:32 Min.. Verfügbar bis 14.05.2022.\n“Muzeji su svetionici našeg kulturnog pejzaža i aktraktivna su mesta za učenje, za mlade i starije. Međunarodni dan muzeja će pokazati da su teško vreme korona-krize muzeji iskoristili za modernizaciju i upotrebu novih medija”, kazao je pokrovitelj Međunarodnog dana muzeja, predsednik Bundesrata i premijer savezne zemlje Saksonija-Anhalt, Rajner Hazelhof. Centralna manifestacija u Nemačkoj na Međunarodni dan muzeja, biće održana u muzeju Behrend-Lehmann u Halberštatu (Halberstadt) i čitav program će moći uživo da se prati, putem interneta. A pregled svih muzeja koji su se priključili obeležavanju tog dana, možete naći na adresi museumstag.de.\nMeđutim, iako raste optimizam zbog smanjenja broja zaraženih korona virusom, muzeji su zabrinuti za svoju finansijsku budućnost. „Zabrinuti smo jer kada stvari počnu da se normalizuju kultura bi mogla prva da bude na udaru kada se radi o saniranju posledica korona mera“, kaže potpredsednica Saveza nemačkih muzeja Kristina Hak. Naime, postoji bojazan da će se prednost dati oporavku privrede i da će kultura biti u drugom planu.\nOvogodišnjom temom "Budućnost muzeja: oporavak i ponovno osmišljavanje, "Međunarodni savet muzeja (ICOM) sa sedištem u Parizu pozvao je muzejsku zajednicu na promišljanje o novim održivim muzejskim modelima koji će kroz društveni angažman, racionalno korištenje resursa i stvaranje inovativnih kulturnih doživljaja odgovoriti na socijalne, ekonomske i klimatske izazove današnjice.\nStand: 14.05.2021, 18:13


SCEA patentirao reklamiranje koje prekida gameplay | PS4Srbija\nPatent koji je popunio Sony Computer Entertainment America (SCEA), 2011. godine, opisuje sistem reklamiranja koji pauzira igru, prikazuje reklamu, a potom dozvoljava igračima da nastave tamo gde su stali, slično dobro poznatim TV reklamama, koje na kratko prekidaju prikazivanje programa.\nPrema ovom patentu, neposredno pre prikazivanja reklame, usledilo bi upozorenje i usporenje gejmpleja. Nakon završetka marketinga, pojavilo bi se drugo upozorenje, koje treba da obavesti igrače da će se igra nastaviti. Takođe se navodi, da bi igračima bilo omogućeno da premotaju gameplay unazad do određene tačke, ukoliko ih je prikazivanje reklame omelo u igri i dovelo do neželjenih posledica.\nNažalost, ostaje nam samo da se nadamo da ovaj patent neće biti sproveden u delo, jer bi tako nešto gotovo sigurno izazvalo lančanu reakciju, pa bi se i ostali proizvođači konzola i igara mogli okrenuti sličnim rešenjima za zgrtanje novca.


Poseta poljoprivrednih proizvođača Strumici- PSSS Leskovac - Poljoprivredna savetodavna i stručna služba Leskovac - PSSS Leskovac\nПодробнее на сайте: https://daoconstruct.ru https://houseconstruct.ru https://zedconstruct.ru\nhttps://buildthehouse.ruhttps://fullconstruct.ru http://repair-yourself.ru https://buildbighouse.ruhttps://primohouse.ruhttps://thehousebuilder.ruhttps://samsdelairemont.ru\nDana 14.10.2013. godine PSSS Leskovac organizovala je jednodnevno stručno putovanje za poljoprivredne proizvođače sa teritorije Jablaničkog okruga. Nakon okupljanja u dvorištu PSSS Leskovac i pozdravne reči direktora Pešić Bratislava, učesnici su organizovanim prevozom krenuli na stručno putovanje. U Strumici su poljoprivredni proizvođači sa upošljenicima PSSS Leskovac, obišli stakleničku proizvodnju paradajza, paprike i krastavca, akcionarskog društva “Oranzerii”, koja se prostire na površini od 18 ha.\nIzmeđu ostalog, prilikom obilaska staklenika bilo je reči i o primeni novih tehnologija u povrtarskoj proizvodnji i mogućnostima iskorišćavanja zaštićenog prostora. Zatim je usledio obilazak akcionarskog društva “Agrolozar” i njihovo vinogorje. Vinogorje se prostire na površini od 300 ha, a prisutni su imali prilike da se upoznaju sa njihovom tehnologijom proizvodnje. Ovom prilikom proizvođači su prisustvovali i mašinskoj berbi grožđa.\nNakon obilaska vinogorja, proizvođači su posetili farmu krava muzara, gde se mašinski vrši izmuzavanje krava.\nNa kraju, usledio je obilazak kompanije “AgroFruktus” D.O.O. koja je vodeća kompanija specijalizovana za prikupljanje sa terena, otkup i prodaju voća i povrća. Poseta ovoj kompaniji je od velikog značaja, jer su prisutni imali prilike da se upoznaju sa principima pikupljanja, otkupa, kalibriranja i paletiranja robe, i koji su to uslovi koje treba da ispune otkupljivači i proizvođači. Kompanija je opremljena rashladnim komorama, kalibratorima i pakirnicama, kao i odgovarajućom ambalažom.\nCilj ovog putovanja je edukacija i podizanje stručnog znanja kod individualnih poljoprivrednih proizvođača i pomoć registrovanim poljoprivrednim gazdinstvima. Poseban značaj ovog putovanja bio je u tome što su poljoprivredni proizvođači imali priliku da aktivno učestvuju, da govore o svojoj poljoprivrednoj proizvodnji i da razmenjuju iskustva.


Mikser Design Market / Red Nose District / 25. decembra - Mikser House\nMikser Design Market / Red Nose District / 25. decembra\nMikser Design Market, omiljena kreativna oaza beogradske publike, za poslednje ovogodišnje izdanje sprema nešto vrelo i smelo! Prepustite se umetničkim strastima i najsmelijim kreativnim fantazijama u okviru Red Nose District-a, koji će se održati 25. decembra sa početkom u 12h u Mikser House-u!\nRed Nose Distric postaće sigurna luka za sve one koji svoje ideje i najsmelije zamisli nisu imali hrabrosti da negde drugde predstave. Vreme je za odbacivanje stidljivosti i prepuštanje divljem kreativnom duhu koji nas u vrtlogu boja i materijala ostavlja bez daha. I ne brinite… Šta se desi u distriktu ostaje u distriktu.\nSvi zainteresovani izlagači koji žele da učestvuju na Mikser Design Market-u Red Nose District, 11. decembra, mogu poslati prijavu do, nedelje 25. decembra na mail adresu kuzman@mikser.rs.\nMikser House će svim izlagačima obezbediti pultove prosečnih dimenzija 120 cm x 100 cm, a kotizacija za učešće je 2000 dinara.\nMikser Design market: Red Nose Distric otvoren je 25. decembra od 12 do 20h, a ulaz za sve posetioce je slobodan.\n← Dečiji Festival šonjavka i štreberke u Mikser House-u / 4. decembar 2016\nMiksalište prestaje sa distribucijom odeće i obuće →


Rastu rate za otplatu kredita u evrima\nSvi građani koji danas plaćaju rate za kredite oko 300 evra krajem ove godine moraće da izdvoje oko 20 evra više. Razlog je povećanje euribora, referentne kamatne stope Evropske banke koja utiče na cenu kredita u evrima u Srbiji.\nTromesečni euribor trenutno iznosi 1,14 odsto, šestomesečni 1,63, a samo pre godinu dana ovaj pokazatelj je bio više nego upola manji. Stručnjaci procenjuju da bi krajem godine mogao da dostigne 2,2 odsto.\nKao posledica povećanja euribora, dolazi do povećanja rata po svim kreditima kod kojih je ugovorena promenljiva kamatna stopa vezana za kretanje euribora. To su uglavnom stambeni krediti, redovni i subvencionisani, mada ima i potrošačkih i gotovinskih.\nU Unikredit banci kamatne stope se usklađuju sa rastom šestomesečnog euribora u februaru i avgustu. Konkretno, kako kažu u ovoj banci, šestomesečni euribor je porastao sa 1,15 koliko je iznosio u avgustu prošle godine na 1,33 u februaru ove godine. To je mesečnu ratu za kredit od 35.000 evra sa rokom otplate od 25 godina podiglo sa 207,5 na 211,3 evra.\nZoran Petrović, zamenik predsednika IO Raifajsen banke, kaže da je guverner Evropske centralne banke u martu najavio mogućnost povećanja repo stope. Sve to je uticalo na očekivanja tržišnih učesnika u pogledu kretanja međubankarskih kamata. Naši analitičari očekuju da bi krajem godine euribor mogao iznositi 2,2 procenta - kaže Petrović. S druge strane vrednost libora je stabilna.


Ne ignorišite nadutost - možda je deo većeg problema! - Flobian\nŠta su funkcionalni poremećaji organa za varenje?\nFunkcionalni poremećaji su posledica izmenjenog prolaska sadržaja hrane kroz organe za varenje i/ili njihove pojačane osetljivosti, a uz odsustvo vidljivih, organskih oštećenja. Najvažniji funkcionalni poremećaji su sindrom nervoznog debelog creva i dispepsija. Pored nadutosti, ovi poremećaji su udruženi sa: bolom, neredovnim pražnjenjem creva, osećajem nelagodnosti, težine i „pretakanja“ u trbuhu. Prisustvo funkcionalnih poremećaja smanjuje kvalitet života pacijenata.\nŠta savetujete pacijentima koji se žale na nadutost?\nLečenje nadutosti započinje primenom higijensko-dijetetskog režima. To podrazumeva da pacijenti treba da imaju redovne obroke, količinski manje, da dobro sažvaću hranu i polako jedu. Potrebno je izbegavati hranu koja prouzrokuje nadutost (karfiol, grašak, pasulj, gazirana pića, šećeri i dr.). Osobe kod kojih se nadutost javlja nakon unošenja mleka, mogu da imaju nedostatak laktaze (enzim koji razlaže mlečni šećer). Oni mogu da uzimaju mleko bez laktoze, kiselo mleko i jogurt. Pošto je svaka osoba individua za sebe, različite namirnice kod nekih dovode do nadutosti, a kod nekih ne, što zahteva individualan pristup i izbegavanje strogih ograničenja u ishrani. Eliminacija stresa, redovna fizička aktivnost i prestanak pušenja se podrazumevaju.\nPostoji veliki broj preparata koji se koriste kod nadutosti. Potrebno je odabrati onaj koji deluje i na sam uzrok. Neophodno je da odabrani preparat bude bezbedan i efikasan.Preparat sa kojim imam višegodišnje pozitivno iskustvo i sa kojim najčešće započinjem tretman nadutosti je Flobian®.\nFlobian® je prirodan i bezbedan preparat, koji je otkriven i patentiran u Švedskoj, a na našem tržištu se nalazi već 10 godina. Njegov aktivni sastojak deluje u crevima sprečavajući nastanak gasa i tako uklanja uzrok problema, smanjujući nadutost i gasove. Pored toga, pomaže da se smanje i drugi simptomi funkcionalnih poremećaja (bol, grčevi, neregularna stolica i dr). Potpuno je bezbedan za dugotrajnu primenu, a u tretmanu nadutosti i gasova savetuje se najmanje 4 nedelje.


U školama više nema radnih subota - Radio Luna\nU školama više nema radnih subota\nRadio Luna 31/03/2019\n“Uz svo uvažavanje autonomije ustanova obrazovanja i vaspitanja, iako su škole napravile sopstvene planove nadoknade, obraćam vam se posle sumiranja izveštaja rukovodilaca Školskih uprava, iz kojih se vidi da se veliki broj roditelja obraća Minsitarstvu prosvete, nauke i tehnološkog razvoja i školskim upravama, zahtevom da se nadoknada propuštenog rada, usled produžetka raspusta zbog epidemije gripa, ne organizuje subotom”, navodi se u poslednjem dopisu ministra.Kako dalje piše, “kako se najveći broj ranije planiranih aktivnosti, kao što su takmičenja i smotre, ispiti, pripreme za završrni ispit za učenike osmog rarzeda osnovne škole, odnosno mature za učenike završnih razreda srednjih škola, kao i druge vannastavne aktivnosti, realizuju subotom, molim vas da nadoknadu propuštenog rada realizujete u toku radne nedelje, odnonsno od ponedeljka do petka”.\nIako je Ministarstvo prosvete tada dalo mogućnost direktorima osnovnih i srednjih škola da osmisle modele po kojima će njihovi učenici nadoknaditi propušteno, ostalo je da svaku takvu odluku aminuju i nadležni kako ne bi došlo do toga da deca sede u klupama po osam, devet časova dnevno. Međutim, sada će upravo to i dogoditi, a diretkori će morati ponovo da prave novu organizaciju nadoknade.\n– Dali smo odrešene ruke direktorima škola da smisle svoje kombinacije i pošalju ih Ministarstvu. Već sada je jasno da postoji nekoliko modela da se propušteno nadoknadi, a da učenici ne trpe. Nema sažimanja, odnosno neće se odrađivati sve odjednom – rekao je u februaru Šarčević za “Blic”, kada je data prvobitna preporuka o nadoknadi časova.\nNeka “srednja formula” za nadokandu pet propuštenih nastavnih dana tada je izgledala ovako: tri radne subote, plus po jedan dan od prolećnog i letnjeg raspusta.\nMeđutim, prema najnovijem dopisu, subote više nisu u igri, već će sve morati da se završi tokom radne nedelje, a đaci su zbog epidemije gripa u proseku izgubili od 25 do 30 časova redovne nastave.


Pank bend - Blic Online\nSeks Pistolsi i premijera još jednog dokumentarca Džulijana Templa\nČlanovi legendarnog pank sastava “Sex Pistols” plešu sa decom uz božićne pesme, seku tortu i dele poklone u dokumentarnom filmu koji će 28. decembra biti prvi put prikazan na BBC-u.\n"Goblini" promovisali novi album posle 14 godina: Nemojte da ćutite!\nDomaći pank rok sastav "Goblini" objavio je posle 14 godina povratnički album "Roba s greškom", a tim povodom će 8. marta 2014. godine održati veliki beogradski koncert u Hali sportova, u organizaciji promoterske kuće "Long plej".\n"Green Day" objavljuju tri albuma za četiri meseca\nAmerički pank bend "Green Day" objaviće tri albuma u periodu od četiri meseca, a prva dva stići će u prodavnice do kraja ove godine.\nČlanovi benda NOFX pevaju na protestu u San Francisku\nČlanovi popularnog pank sastava “NOFX” podržali su proteste u Americi, nastupom na ulicama San Franciska.


Đokić: Cilj zakona - uvođenje više reda u oblasti koncesija\nFoto: N.N. | Đokić: Cilj zakona - uvođenje više reda u oblasti koncesija\nSrna 29.06.2020 17:47\nBANJALUKA - Ministar energetike i rudarstva Republike Srpske Petar Đokić rekao je danas u Banjaluci da se Prijedlogom zakona o izmjenama i dopunama Zakona o koncesijama želi uvesti više reda u ovoj oblasti.\n"Činjenica je da ukoliko neka lokalna zajednica ima negativno mišljenje, onda od koncesije nema ništa. Navedenim zakonskim rješenjem želimo u ovoj oblasti uvesti više reda", rekao je Đokić u Narodnoj skupštini u završnoj riječi o navedenom zakonskom rješenju.\n"Sigurno je da je Srpska imala dobit od koncesionih naknada. Podsjetiću da je za 29 malih hidroelektrana vrijednost radova bila 306 miliona KM", dodao je Đokić.\n"Moramo spriječiti svakoga koji želi da djeluje mimo koncesionih ugovora i zakona. Potrebna je dodatna analiza koncesionih ugovora da bi se vidjelo na koji način da budu građeni novi objekti", kaže Đokić.